Circle II Circle | Greek Rebels\nGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothnano designs 468×60 - 468|60|nano designs 468×60||https://www.facebook.com/Nanodesignart/|bothThe-Medea-Project 468 x 60 - 468|60|The-Medea-Project 468 x 60|||bothForged In Black 468×60 - 468|60|Forged In Black 468×60|||bothRODSTUDIOS-468×60-BANNER - 468|60|RODSTUDIOS-468×60-BANNER|||bothvinylmonster468x60 - 468|60|vinylmonster468x60||http://www.vinylmonster.gr/|bothPsychotic Waltz_Ath_468x60 - 468|60|Psychotic Waltz_Ath_468x60|||bothwhale-468×60 - 468|60|whale-468×60|||both\nnano designs 728×90 - 728|90|nano designs 728×90||https://www.facebook.com/Nanodesignart/|bothForged In Black 728×90 - 728|90|Forged In Black 728×90|||bothwhale_728x90 - 728|90|whale_728x90|||bothRodStudios_728x90 - 728|90|RodStudios_728x90|||bothThe-Medea-Project 728×90 - 728|90|The-Medea-Project 728×90|||bothGreek Rebels Advert Feb 2018_728x90 - 728|90|Greek Rebels Advert Feb 2018_728x90||https://www.facebook.com/GreekRebels/|bothSolitary-Banner - 728|90|Solitary-Banner|||bothPsychotic Waltz_Ath_728x90 - 728|90|Psychotic Waltz_Ath_728x90|||both\nΊσως είναι από τις μεγαλύτερες “τυπάρες” που έχω γνωρίσει όλα αυτά τα χρόνια μέσω του περιοδικού. Ο λόγος για τον κύριο Mitch Stewart, μπασίστα των Circle II Circle, οι οποίοι φέτος μετά από ένα διάστημα δισκογραφικής απουσίας τριών ετών επιστρέφουν με ένα φανταστικό δίσκο που ακούει στο τίτλο “Seasons Will Fall”. Μας μιλάει γι’ αυτόν, θυμάται την τελευταία εμφάνιση της μπάντας εδώ και αποκαλύπτει μια μεγάλη έκπληξη σχετικά με τις επερχόμενες εμφανίσεις της μπάντας αλλά και για το νέο του project… Απολαυστικός και ευδιάθετος… Δικός σας!\nΓεια σου Mitch…\nΓεια και σε σένα φίλε μου, τι κάνεις;\nΠολύ καλά σ’ ευχαριστώ, πως είσαι;\nΜια χαρά φίλε μου, δεν έχω παράπονο. Έχει πολύ καλό καιρό εδώ πέρα και νιώθω χαρούμενος…\nΣε αντίθεση με σας, Εδώ στην Ελλάδα έχουμε μια αρκετά κρύα μέρα αλλά όλα καλά…\nΑλήθεια; Εδώ για τα δεδομένα της περιοχής μου και για κάποιον ανεξήγητο λόγο σήμερα έχουμε λιακάδα και όλα αυτά τα ωραία που έχετε εκεί στη χώρα σου…\nΛοιπόν… Καταρχήν θα ήθελα να σου δώσω συγχαρητήρια για το έκτο σας album “Seasons Will Fall”. Το album έχει κυκλοφορήσει εδώ και σχεδόν δύο βδομάδες. Πως νιώθετε γι’ αυτό;\nΕυχαριστώ πολύ για τα καλά σου λόγια. Όλοι είμαστε περήφανοι γι’ αυτόν τον δίσκο. Μας πήρε κάμποσο καιρό ώστε να ετοιμάσουμε τα νέα μας τραγούδια. Βέβαια αυτή τη φορά μας πήρε πιο πολύ καιρό αλλά ήθελα να κάνουμε κάτι πολύ ξεχωριστό. Αλλάξαμε line up, αλλάξαμε δισκογραφική, αλλάξαμε τα πάντα και κατά τη γνώμη μου κυκλοφορήσαμε το καλύτερο album που θα μπορούσαμε να κυκλοφορήσουμε σήμερα. Είμαστε πολύ ευχαριστημένοι και πολύ περήφανοι όπως σου είπα και πριν. Ελπίζω να σου άρεσε (σ.σ.: γελάει)…\nΉδη το έχω βαθμολογήσει με 8.5/10 όποτε υποθέτω ότι μου άρεσε….(γέλια)\nΩωω, αυτό είναι υπέροχο! Σ’ ευχαριστώ πολύ…\nΤι feedback έχετε λάβει από τον Τύπο και τους οπαδούς έως τώρα;\nΌπως είπες και πριν το album έχει κυκλοφορήσει εδώ και δύο εβδομάδες. Έως τώρα όλα φαίνονται να πηγαίνουν πολύ καλά για μας. Έχουμε δεχτεί πολλές καλές κριτικές, το album παίζει πολύ συχνά στο ραδιόφωνο κι έχει τραβήξει την προσοχή αρκετών οπαδών. Την προηγούμενη εβδομάδα φτάσαμε για πρώτη φορά στο #5 των American College Rock Charts που αφορούν νέες μπάντες που δεν έχουν εμφανιστεί ξανά στο Billboard 200. Όπως καταλαβαίνεις αυτή ήταν μια πρωτόγνωρη εμπειρία για μας και είμαστε κατενθουσιασμένοι. Έχουμε δώδεκα τραγούδια με αρκετά μεγάλη ποικιλία απ’ όλα όσα έχουμε δώσει όλα αυτά τα χρόνια. Από τα κλασικά Circle II Circle πράγματα στους Savatage, έχουμε όλα αυτά τα riffs και τη Savatage γεύση, θέλαμε να δώσουμε ξανά την αίσθηση εκείνης της περιόδου…\nSuper! Αυτή τη φορά θα κάνουμε τη συνέντευξη λιγάκι διαφορετικά. Οπότε ας ξεκινήσουμε από το παρελθόν. Την τελευταία φορά που επισκεφτήκατε την Αθήνα ήταν τον Μάιο του 2009 για το “Delusions of Grandeur”. Τι θυμάσαι από εκείνο το show;\nΑδερφέ μου το πρώτο πράγμα που μου έρχεται στο μυαλό είναι το ότι κλάπηκαν οι αποσκευές μου (σ.σ. γελάει δυνατά). Ήταν πραγματικά άσχημο αυτό που έγινε αλλά θυμάμαι τα πάντα από εκείνο το show, όλα ήταν φανταστικά. Πραγματικά αγαπώ τους Έλληνες. Τι άλλο να θυμηθώ…; Το Texas Necropolis ή κάπως έτσι λεγόταν τέλος πάντων;\nΝαι, έτσι λεγόταν…\nΔεν μπορώ να το πιστέψω ότι θυμάμαι όλα αυτά τα πράγματα (γέλια). Πολύ ωραίες αναμνήσεις. Είχαμε ωραίες στιγμές πάνω στη σκηνή, το πάρτυ με τους οπαδούς μας και τελικά κάποιος έκλεψε τα πράγματα από τέσσερα δικά μας παιδιά, αυτό ήταν το μόνο άσχημο. Σπάστηκα με το γεγονός ότι έχασα μερικά αγαπημένα μου t-shirts και t-shirts που μου τα είχαν δώσει κάποιοι φίλοι μου σε περιοδείες τα οποία τα φορούσα πάνω στη σκηνή… Μερικά από αυτά ήταν των Masterplan, Saxon, Blaze, After Forever…. Τα έχασα όλα φίλε μου. Ότι είχα εκεί μέσα ήταν από τα αγαπημένα μου πράγματα. Μου τα είχαν χαρίσει τ’ αδέρφια μου από τις μπάντες που σου ανέφερα πριν αλλά δυστυχώς χάθηκαν όλα. Όμως τώρα πρέπει να σταματήσω να αναφέρω όλες αυτές τις κακές αναμνήσεις. Η Αθήνα είναι υπέροχη, έχουμε έρθει δύο φορές νομίζω…\nΗ μία σαν support στους Saxon και η άλλη σαν headliners. Υπήρξε και μια τρίτη αλλά νομίζω πως δεν είχες έρθει ακόμη στη μπάντα αν θυμάμαι καλά (σ.σ.: φυσικά αναφέρομαι στο φιάσκο του Athens Open Air στην πλαζ Αλίμου υπό το άρωμα των Ολυμπιακών Αγώνων του 2004)….\nΩ, ναι φυσικά θυμάμαι εκείνη τη φορά. Ήταν σε μια παραλία αν θυμάμαι καλά σε ένα festival που έγινε εκεί….\nΆρα ήσουν και τις τρεις φορές εδώ….\nΘυμάμαι πολύ καλά εκείνο το show κι έχω μερικές φωτογραφίες στο αρχείο μου από εκείνο το βράδυ.\nΑλήθεια; Πολύ θα ήθελα να τις δω, θα ήταν υπέροχο…\nΘα προσπαθήσω να τις «σκανάρω» γιατί πρόκειται για κανονικές φωτογραφίες τις οποίες προτιμώ περισσότερο από τις ψηφιακές. Έχω την «κακή» συνήθεια να εκτυπώνω όλες μου τις φωτογραφίες…\nΠρόκειται για πραγματικές φωτογραφίες οπότε αφού σου αρέσουν τόσο, καλά κάνεις…\nΜετά την κυκλοφορία του album και το τέλος εκείνης της περιοδείας, ο Evan Christopher και ο Tom Drennan έφυγαν και αντικαταστάθηκαν από τους Rollie Feldmann και John Osborn. Η μπάντα κυκλοφόρησε λίγο μετά το “Consequence of Power”. Ποιοι ήταν οι κύριοι λόγοι που οδήγησαν τον Christopher και τον Drennan να πάρουν αυτή την απόφαση;\nΠφφφ… Όλο αυτό πραγματικά ήταν τρελό γιατί εκείνη τη περίοδο βρισκόμασταν σε διαφορετικά μέρη. Προσπαθήσαμε να μείνουμε όσο πιο κοντά γίνεται. Άλλοι ζουν στη Tampa και οι υπόλοιποι χρειαζόταν να ταξιδεύουν αρκετές ώρες για να φτάσουν εκεί και άλλες τέτοιες δυσκολίες που αντιμετωπίζουν πολλές μπάντες. Ωστόσο μιλάω ακόμα με τον Tom, είναι ένας πολύ ευχάριστος τύπος και μάλιστα σχεδιάζουμε να κάνουμε κι ένα project μαζί. Πάντως παραμένουν αδέρφια μου και οι δύο και τους αγαπώ. Ο Evan πριν από λίγο καιρό έγινε πατέρας κι απέκτησε ένα πανέμορφο κοριτσάκι και έχει μια όμορφη γυναίκα να τον περιμένει στο σπίτι. Ακόμα rock-άρει αλλά…(σ.σ.: μικρή παύση) Δεν θέλω να αναφερθώ σε περισσότερες λεπτομέρειες διότι δεν ξέρω τι ακριβώς συνέβη. Περάσαμε πολύ ωραίες στιγμές μαζί και είναι πραγματικά τρελό που μετά από όλα αυτά που ζήσαμε «εγκατέλειψαν το καράβι». Αλλά είχαμε διαφορετικές απόψεις για αρκετά πράγματα και διαφορετικό όραμα για τη μπάντα, ήθελαν να δοκιμάσουν κάτι διαφορετικό και δυστυχώς όλο αυτό δεν δούλεψε για μας. Λέγοντας δυστυχώς, εννοώ ότι αφήνοντάς μας πίσω τους έχω την αίσθηση ότι αυτό ήταν το καλύτερο line up που είχαμε έως τώρα. Έξι τύποι στη μπάντα, ο καθένας μας μπορούσε να τραγουδήσει, ο κάθε ένας ήταν ένα πολύ καλό κομμάτι του πάζλ και όλοι είχαν την ικανότητα να προσεγγίσουν με τον δικό τους τρόπο όλα τα τραγούδια από όλες τις περιόδους του Zak, των Savatage και των Circle II Circle.\nΜετά την κυκλοφορία του “Consequence of Power” είχατε την ευτυχία να είστε μέρος του πρώτου 70.000 tons of Metal. Τι θυμάσαι από τότε; Εκείνο το διάστημα επίσης ο Andrew Lee έπειτα από 7 χρόνια παρουσίας του στους Circle II Circle, αποχώρησε. Τι τον οδήγησε σε αυτή την απόφαση;\nΟικογενειακοί λόγοι ξανά. Εκείνη την περίοδο ο Andrew έγινε μπαμπάς αλλά ήθελε να είναι κάτι περισσότερο από απλός μπαμπάς, αν με καταλαβαίνεις. Δεν ήθελε να είναι μέρος όλου αυτού του πράγματος, δεν ήθελε να περιοδεύει, απλά ήθελε μια ήσυχη ζωή με την οικογένειά του. Με τον Andrew είμαστε γείτονες, τον βλέπω πολύ συχνά όταν είμαι εκτός περιοδειών, παίζουμε μαζί και τον αγαπώ πολύ. Τον βλέπω τόσο συχνά ώστε να θεωρώ την γυναίκα του και τα παιδιά του που τα έπαιζα στα γόνατα, σαν κουνιάδα και ανηψιά μου. Όπως καταλαβαίνεις έρχονται στιγμές στις οποίες πρέπει να παίρνεις τέτοιες δύσκολες αποφάσεις όπου ή θα τα παρατήσεις ή θα συνεχίσεις. Είχαμε μαζί κάποια “σκοτεινά χρόνια” με την AFM, η οποία πραγματικά δεν έκανε τίποτα για εμάς, μας έδιναν ελάχιστα χρήματα για να φτιάξουμε albums όπως στα δύο προηγούμενα για παράδειγμα.\nΝομίζω ότι στο “Consequence of Power” είχατε αρκετά προβλήματα…\nΠρέπει να σου πω ότι το συγκεκριμένο album μουσικά τουλάχιστον, είναι ένα από τα αγαπημένα μου και μου ήταν πολύ ευχάριστο όταν το γράφαμε…\n.…Εννοώ όσον αφορά την παραγωγή και τον ήχο του…\nΌσον αφορά την παραγωγή του είναι ότι καλύτερο έχουμε κάνει και μετά ακολουθεί το “Delusions…”. Kαι τα δύο albums για μένα ήταν θέμα τύχης, αμφισβήτησης και ψυχής. Είναι σαν… Δεν ξέρω… Ήταν μια περίοδος που μας ένωσε και μας πείσμωσε περισσότερο. Αλλά ευτυχώς όλα αυτά πέρασαν, είμαστε σε μια νέα εταιρία αυτή τη στιγμή και όπως μου είπες κι εσύ ο ήχος του νέου μας album είναι μακράν ο καλύτερος και πλησιάζει αρκετά αυτόν των πρώτων μας albums. Αλλά όλα συμβαίνουν για κάποιο λόγο. Δεν μπορώ να πω όμως ότι δεν μου αρέσουν τα δύο προηγούμενα albums μας. Έχουν αρκετά καλή παραγωγή, καλούτσικο ήχο και τα κυριότερο πολύ καλή μουσική.\nΕγώ δεν είπα ότι δεν είναι καλά albums, απλά υπήρχαν κάποια θεματάκια με τον ήχο…\nΣυμφωνώ μαζί σου όπως και ο Zak θα συμφωνούσε. Έλεγε ότι τα τραγούδια ήταν καλά αλλά η παραγωγή ήταν σκατά. Το έχουμε καταλάβει όλοι μας αυτό γι’ αυτό το επόμενο διάστημα θα ξεκινήσουμε τη διαδικασία επανεκτέλεσης αυτού του υλικού.\nΝα περιμένουμε μια σειρά από remasters αυτών των albums δηλαδή;\nΝαι, είμαι σίγουρος πως θα υπάρξει κάμποσος καιρός που θα πρέπει να περιμένουμε. Νομίζω ότι 10 χρόνια είναι αρκετά χαχαχα… Σε αυτά προλαβαίνουμε να κυκλοφορήσουμε Greatest Hits, remasters και όλα αυτά τα πράγματα…\nΝομίζω πως το πρώτο σας album ήταν πραγματικά σπουδαίο…\nΝαι, είχαμε μια ωραία περίοδο γραψίματος και ηχογράφησης. Είναι ωραίο όταν συμβαίνουν καλά πράγματα και σκατά όταν συμβαίνουν δυσάρεστα…\nΠρέπει να σου πω ότι το “Full Circle – The Best Of” είναι η καλύτερη δυνατή λύση για έναν νέο οπαδό που θέλει να έχει μια πρώτη επαφή με τη μουσική σας. Εάν ήμουν καινούριος οπαδός αγοράζοντας αυτό το album θα ήμουν πολύ περίεργος να ακούσω ολόκληρη τη δισκογραφία σας και στο λέει κάποιος που έχει στην κατοχή του όλα τα albums μαζί με demos, bootlegs κλπ.\nΣυνέχισε… Και ποιο είναι το αγαπημένο σου;\nΜε το χέρι στην καρδιά θα σου πω ότι το “Burden of Truth” μαζί με το “Seasons Will Fall” είναι τα καλύτερα albums που έχετε κυκλοφορήσει…\nΛοιπόν, όπως βλέπεις εσύ διάλεξες αυτά τα δύο και κάποιος άλλος μπορεί να διαλέξει οποιοδήποτε από τα υπόλοιπα και το γεγονός ότι έχουμε ανεβάσει τόσο ψηλά τον πήχη, είναι ο δικός μου χρυσός. Το “Burden of Truth” είναι το πρώτο album που έγραψα με τη μπάντα και με αυτό ο Zak κι εγώ ανεβάσαμε πολύ ψηλά τον πήχη για μας. Μπορεί τα επόμενα albums να είχαν κακή παραγωγή και ήχο αλλά αυτό που θέλαμε πάντα ήταν να κάνουμε ένα album αντάξιο αν όχι καλύτερο του “Burden of Truth” και τα καταφέραμε. Και αυτό με κάνει πολύ χαρούμενο γιατί ο κόσμος μιλάει ξανά για μας και ασχολείται ξανά με τη μπάντα. Κι εσύ μου έδωσες 8.5/10 αδερφέ μου… Σ’ ευχαριστώ μέσα από την καρδιά μου.\nΝαι και για να είμαι ειλικρινής μαζί σου, το προηγούμενο album δεν μου άρεσε. Δεν το βαθμολόγησα ψηλά γιατί είχα μεγάλο θέμα με τον τομέα της παραγωγής. Το είχα βαθμολογήσει με 5 ή 7 αν θυμάμαι καλά. Αναγνωρίζω πάντως το γεγονός ότι δεν ήταν κακό album…\nΝαι, συμφωνώ μαζί σου. Υπήρξαν πολλά άσχημα πράγματα που συνέβησαν στην AFM εκείνο το διάστημα. Ο πρόεδρός της, Andreas Allendorfer, σκοτώθηκε σε αυτοκινητιστικό δυστύχημα…\nΜε αυτά και με αυτά ξέχασες να μου απαντήσεις σχετικά με το 70.000 tons of metal…\nΩωω, χαχαχα… Ε, μα πρέπει να με σταματάς όταν αρχίζω να μιλάω χαχαχα (σ.σ.: ο τύπος δεν υπάρχει). Λοιπόν, ήταν πολύ ωραία, περάσαμε πραγματικά απίστευτα, παίξαμε μαζί με τους φίλους μας τους Saxon. Ήταν λιγάκι παράξενη η όλη φάση αλλά όλο αυτό το αντιμετωπίσαμε σαν μια μεγάλη πρόκληση. Θα ήθελα πολύ να ξανασυμμετάσχουμε και την επόμενη χρονιά σε όλο αυτό. Θα έχει πολύ πλάκα .Το 70.000 tons of metal είναι μια πραγματική metal γιορτή και τεράστια εμπειρία για όποιον έχει την τύχη να βρεθεί εκεί.\nΛίγο μετά από το 70.000 tons of metal ο Rollie και ο John αποχώρησαν επίσης. Ποιοι ήταν οι λόγοι σε αυτή την περίπτωση; …(σ.σ.: μετά από κάποιες απρόσμενες διακοπές της γραμμής και τα σχετικά γαμωσταυρίδια)\nΕίχαμε κάποια θέματα με τα παιδιά, δεν έχω κανένα πρόβλημα μαζί τους και δεν θέλω να επεκταθώ σε περισσότερες λεπτομέρειες. Απλά δεν υπήρξαν οι κατάλληλες συνθήκες αν θες για μια υγιή συνεργασία μεταξύ μας. Απλά δεν μπόρεσε να λειτουργήσει το όλο πράγμα μεταξύ μας, αυτά έχω μόνο να σου πω φίλε μου…\nΑπόλυτα κατανοητό και σεβαστό…\nΝαι, απλά να ξέρεις πως τώρα είμαστε όλοι χαρούμενοι και δεν υπάρχει λόγος να παίξουμε το παιχνίδι όπου κατηγορεί ο ένας τον άλλο (σ.σ.: “blame game” ήταν η ακριβής φράση που είπε), απλά δεν μπορέσαμε να ταιριάξουμε μεταξύ μας, δεν υπήρξε αυτό που λέμε χημεία. Ο Rollie και ο John έχουν μια μπάντα τώρα που αυτή τη στιγμή δεν μπορώ να θυμηθώ το όνομά της και είναι πολύ χαρούμενοι. Λέγεται Whisky something… Κάτι τέτοιο τέλος πάντων. Βρισκόμαστε καμιά φορά και τα λέμε και περνάμε καλά. Όπως σου είπα και πριν απλά το πράγμα δεν δούλεψε μεταξύ μας και δεν χρειάζεται να χαλάμε τις καρδιές μας. Αυτή τη στιγμή έχουμε το καλύτερο line up που είχαμε ποτέ…\nΑυτό είναι αλήθεια για να είμαι ειλικρινής. Τη στιγμή που μιλάμε οι Circle II Circle έχουν τρία μέλη κι έναν φίλο από τα παλιά στις τάξεις τους. Θα ήθελες να μας τους συστήσεις; Πως ήρθατε σε επαφή με κάθε έναν από αυτούς;\nΛοιπόν, θα σου πω ακριβώς τι συνέβη… Στο περσινό Wacken βρέθηκα με αυτόν τον ξανθό μακρυμάλλη Γερμανό και απ’ τους πιο γαμάτους τύπους που έχω συναντήσει και μετά από 3-4 μέρες ο Henning Wanner έγινε κι επισήμως μέλος της μπάντας. Μην ξεχνάμε πως αυτός ο τύπος έχει περάσει από τους White Lion, που ήταν μια από τις αγαπημένες μου μπάντες όταν ήμουν πιτσιρικάς. Είχαμε πολύ καλή επικοινωνία μεταξύ μας παρόλο που δεν ήταν ακόμα στη μπάντα. Κάπως έτσι εγώ και ο Zak ξεκινήσαμε τη διαδικασία αναζήτησης μελών για να σχηματιστεί ένα σταθερό line up και αποφασίσαμε να φέρουμε πίσω τον Bill Hudson. Ο Bill είναι φοβερός κιθαρίστας και αδερφός. Μιλώντας με τον Bill για το θέμα του δεύτερου κιθαρίστα, ο πρώτος που μας ήρθε στο μυαλό ήταν ο για πολλά χρόνια φίλος και αδερφός μας Christian Wentz των Futures End…\nΑν θυμάμαι καλά ο Bill ήταν session κιθαρίστας σας σ’ εκείνο το show των Circle II Circle στην Αθήνα και ο Christian ο δικός σου τεχνικός κιθάρας. Ήταν προφανής η επιλογή να τους ζητήσετε να έρθουν στη μπάντα ή απλά ήταν καρμικό;\nΝομίζω ότι οφείλεται περισσότερο στο ότι αυτοί οι τύποι είναι υπέροχοι και τους αγαπάμε. Όπως σου είπα και προηγουμένως, με τον Christian έχουμε μακροχρόνια φιλική σχέση και είναι ένας από εμάς. Εν κατακλείδι και με τα τρία παιδιά είχαμε ένα άψογο δέσιμο από την αρχή και ταιριάξαμε πολύ σαν χαρακτήρες, πράγμα που είναι πολύ βασικό για εμάς καθώς θεωρήσαμε δεδομένο το γεγονός ότι είναι εξαιρετικοί παίχτες. Οπότε για να απαντήσω τελικά στην ερώτησή σου, η επιλογή των συγκεκριμένων παιδιών ήταν κάτι παραπάνω από προφανής…\nΗ περσινή χρονιά ήταν μια από τις καλύτερες για τους Circle II Circle και ήρθε μαζί με την επέτειο των δέκα ετών από την ίδρυση της μπάντας. Ένα από τα σημαντικότερα πράγματα που συνέβησαν πέρυσι ήταν στο “Wacken Open Air” όπου παίξατε το “Wake of Magellan” στην ολότητά του. Πως καταλήξατε σε αυτή την ιδέα και ποια ήταν τα συναισθήματά σας κατά τη διάρκεια αυτού του γεγονότος;\nΕίχαν περάσει 15 χρόνια από την κυκλοφορία του “Wake of Magellan” και έχουμε ένα ικανότατο line up απαρτισμένο από έξι τύπους που μπορούν να τραγουδήσουν. Πάντως αυτή δεν ήταν η μόνη φορά που το κάναμε. Σε όλη την περσινή μας περιοδεία παίζαμε ολόκληρο το “Wake of Magellan”. Βασικά θέλαμε να γιορτάσουμε και να θυμίσουμε στους οπαδούς ποιος ήταν και είναι ο Zak Stevens. Διάολε, ήταν μια από τις φωνές των Savatage. Είχαμε φοβερές στιγμές παίζοντάς το, οι οπαδοί το ευχαριστήθηκαν και όλοι άρχισαν να μιλούν και να ασχολούνται ξανά με τη μπάντα. Αυτά τα shows ήταν πολύ ιδιαίτερα για μας και θέλουμε οπωσδήποτε να ξανακάνουμε κάτι αντίστοιχο…\nΕίχατε την τύχη επίσης να επισκεφτείτε το Dubai για πρώτη φορά στην καριέρα σας. Τι περιμένατε όταν κλείσατε εκείνο το show και τι συναντήσατε τελικά;\nΌσον αφορά τις προσδοκίες μου και μισώ που το λέω αυτό, είμαι ένας τυπικός Αμερικανός και το γεγονός πως η κοινωνία μας ζει καθημερινά με τον φόβο προς τους Άραβες, μας έκανε αρκετά επιφυλακτικούς και φοβισμένους καθώς βρισκόμασταν λίγα χιλιόμετρα από τη Σαουδική Αραβία. Περιττό να σου πω ότι επισκεπτόμενος το μέρος αυτό έπαθα πολιτισμικό σοκ με όλα αυτά τα υπέροχα τοπία εκεί, την έρημο, τα τεράστια και φαντασμαγορικά κτίρια, όλα ήταν υπέροχα. Οι ντόπιοι ήταν πολύ ζεστοί και φιλικοί μαζί μας, ειλικρινά έπαθα πλάκα. Πιθανότατα να ήταν η καλύτερη στιγμή που είχαμε ποτέ με τα αδέρφια μου στη μπάντα. Τελικά καταλάβαμε πως δεν υπήρχε κανένας λόγος να φοβόμαστε, περάσαμε υπέροχα και ανυπομονούμε να επιστρέψουμε εκεί…\nΤο ‘’Seasons Will Fall’’ σηματοδοτεί την νέα εποχή για τους Circle II Circle αφήνοντας μια επιτυχημένη συνεργασία με την AFM Records και την έναρξη μιας πολλά υποσχόμενης με την earMUSIC/Edel. Πως είναι η συνεργασία σας έως τώρα;\nΜέχρι στιγμής όλα πηγαίνουν εξαιρετικά. Οι άνθρωποι της εταιρίας μας φέρονται άψογα, ξέρουν τι ζητάμε, ότι χρειαζόμαστε βρίσκεται εκεί, γενικότερα δεν έχουμε κανένα απολύτως παράπονο. Είμαστε πολύ ενθουσιασμένοι με αυτή τη συνεργασία. Είναι πολύ νωρίς πάντως για να κρίνουμε αλλά όλα πηγαίνουν περίφημα αυτή τη στιγμή που μιλάμε…\nΘα πρέπει το “Seasons Will Fall” να θεωρείται σαν ένα concept album; Τι σας ώθησε να δώσετε στο album αυτόν τον τίτλο;\nΌχι, όχι σε καμία περίπτωση. Απλά το ομότιτλο τραγούδι ήταν το πρώτο τραγούδι για το οποίο έγραψα μουσική, ήταν το πρώτο από τα 3-4 τα οποία έγραψα. Το “Seasons Will Fall’’ το είχα γράψει για το “Consequence of Power” αλλά τελικά δεν το ολοκλήρωσα. Αφότου ολοκληρώσαμε εκείνο το album έπειτα από κάμποσο καιρό δουλέψαμε σε κάποια demos και ανάμεσα σε αυτά ήταν και αυτό. Δοκιμάσαμε τον τίτλο “Seasons Will Fall” και μας άρεσε… ”Seasons Will Fall”… Πολύ ωραίος τίτλος δεν νομίζεις; Έτσι αποφασίσαμε να τον βάλουμε και για τίτλο του album. Είναι τεράστιο τραγούδι με φοβερό ήχο. Το album πάντως σε καμία περίπτωση δεν είναι concept, δεν το θέσαμε ποτέ ως στόχο όταν ξεκινήσαμε να γράφουμε, είναι ένα κανονικό album. Ακούγοντας το album καταλαβαίνεις αμέσως ότι το κάθε ένα τραγούδι έχει την δική του ιδιαίτερη ιστορία.\nΜε τι είδους θέματα καταπιάνονται οι στίχοι του album;\nΛίγο απ’ όλα φίλε μου. Διαπροσωπικές σχέσεις, οι μάχες που δίνουμε καθημερινά, η απώλεια ενός αγαπημένου προσώπου… Όπως σίγουρα θα γνωρίζεις χάσαμε πριν από δύο περίπου χρόνια τον φίλο και αδερφό μας Matt LaPorte (σ.σ.: ο για πολλά χρόνια κιθαρίστας των John Oliva’s Pain, ex-Midnight ενώ συμμετείχε και στο album των Circle II Circle “Watching In Silence” του 2003), έχασα τον πατέρα μου επίσης τον περασμένο Ιούνιο και έχω γράψει κάποιους πολύ ιδιαίτερους στίχους γι’ αυτόν. Γενικότερα στο κάθε κομμάτι υπάρχει διαφορετικό κλίμα και διαφορετικά συναισθήματα. Τα τραγούδια τα οποία αφορούν τις απώλειες που ανέφεραν είναι πολύ φορτισμένα συναισθηματικά κι έχουν υπέροχες μελωδίες που δεν υπάρχει περίπτωση να μη σε αγγίξουν. Εν πάση περιπτώσει είμαι απόλυτα ευχαριστημένος από τη δουλειά που έχει γίνει στους στίχους των τραγουδιών.\nΌσον αφορά τώρα τη μουσική και τους στίχους του album ήταν μια δουλειά που αφορούσε εσένα και τον Zak ή συμμετείχαν και οι υπόλοιποι σε αυτή τη διαδικασία;\nΑυτή τη φορά κάναμε κάτι που δεν είχαμε κάνει ποτέ στο παρελθόν και είμαι πολύ περήφανος γι’ αυτό. Ένα από τα καινούρια μας τραγούδια (σ.σ.: το “End of Emotion”) το έχει γράψει ο γιος μου και είναι πραγματικά υπέροχο. Έχει ένα πολύ ωραίο και φρέσκο βασικό riff και είναι ένα από τα αγαπημένα μου τραγούδια στο νέο μας album.\nΕίναι σχεδόν 20 και πολύ μακριά από την δική μου ηλικία (σ.σ.: γελάει)…\nΓιατί πόσο χρονών είσαι…;\nΑς μη μιλήσουμε καλύτερα γι’ αυτό (σ.σ.: ξαναγελάει και το σκέφτεται)… Θα γίνω 40 σε λίγο καιρό. Είναι λιγάκι τρελό αν σκεφτείς ότι έγραψα ένα από τα αγαπημένα μου τραγούδια μαζί με τον γιο μου. Επίσης στο εναρκτήριο τραγούδι (σ.σ.: το “Diamond Blade”) δούλεψα μαζί με τον Christian όπου γράψαμε μαζί τη μουσική. Υπάρχει επίσης κι ένα άλλο τραγούδι (σ.σ.: το “Downshot”) όπου ο Craig Blackwell, φίλος μας και executive producer, έγραψε μαζί μου τη μουσική όταν ηχογραφούσαμε τα τύμπανα στη Tampa της Florida. Ήταν πρώτη φορά στη καριέρα μας που συμμετείχαν κι άλλα άτομα στη διαδικασία γραψίματος και αυτό ήταν υπέροχο. Ο Christian είναι μεγάλος οπαδός των Savatage και έφερε αυτές τις ιδέες και το Sava-πνεύμα στα τραγούδια. Είμαι απόλυτα ευχαριστημένος που το songwriting έγινε με αυτό τον τρόπο.\nΣε ποιο μέρος ηχογραφήσατε αυτή τη φορά; Ποιος είναι ο άνθρωπος πίσω από την παραγωγή, τη μίξη και το mastering του “Seasons Will Fall”;\nΗχογραφήσαμε σε αρκετά διαφορετικά μέρη. Το μπάσο και κάποιες από τις κιθάρες ηχογραφήθηκαν στο δικό μου home studio εδώ στο Mississippi. Τα τύμπανα όπως σου είπα και πριν από λίγο ηχογραφήθηκαν στο studio του Craig Blackwell στη Tampa, Florida ενώ κάποιες άλλες ρυθμικές κιθάρες και solos έγιναν στο Los Angeles και το San Francisco. Στο σημείο αυτό θα ήθελα να δώσω κάποια credits στον Christian Wentz και τον Ron Quillo για την μίξη και το mastering αυτού του album. Οι τύποι αυτοί έδωσαν τον απίστευτο ήχο που ακούς στο album και το έκαναν αυτό που είναι, πραγματικά τους ευχαριστώ.\nΌσον αφορά το εξώφυλλο, υπάρχει κάποιο concept πίσω από αυτό; Κάποιος συμβολισμός ίσως;\nΤο εξώφυλλο είναι έργο ενός Βραζιλιάνου φίλου και σχεδιαστή, το όνομά του είναι Julaw Di Dante. Πολύ καλός τύπος, πολύ καλός φίλος, δικός μου, του Zak και της μπάντας γενικότερα. Πραγματικά έκανε εξαιρετική δουλειά. Θα συνεργαστούμε μαζί ξανά στο project που θα κάνω με τον Tom Drennan αλλά αυτά θα τα πούμε αργότερα, δεν είναι της ώρας…\nΥπάρχουν σχέδια για να γυρίσετε κάποιο video clip;\nΤο έχουμε κάνει ήδη. Το video clip γυρίστηκε περίπου πριν δύο εβδομάδες νομίζω (σ.σ.: η συνέντευξη έγινε στις 6 Φεβρουαρίου), αμέσως μετά από το NAMM Show. Βρισκόμασταν στο Anaheim στην California και αποφασίσαμε να γυρίσουμε ένα video clip για το ομότιτλο τραγούδι. Θα το έχουμε έτοιμο σε 10-15 μέρες περίπου και μετά θα το κυκλοφορήσουμε. Το “Seasons Will Fall” είναι ένα από τα πιο αξιόπιστα δείγματα του νέου μας album, οπότε ήταν και η προφανής επιλογή για βίντεο.\nMitch, ποιες είναι οι σημαντικότερες διαφορές για σένα ανάμεσα στο “Seasons Will Fall” και το “Consequence of Power”; Πες μου δύο τουλάχιστον λόγους που ένας metal οπαδός πρέπει να ακούσει το νέο σας εξαιρετικό κατά τη γνώμη μου album.\nΜια από τις σημαντικότερες διαφορές είναι η προφανής, δηλαδή η φοβερή παραγωγή και ο εξαιρετικός ήχος του νέου album. Η άλλη διαφορά είναι η μουσική κατεύθυνση που ακολουθεί κάθε ένα από αυτά. Το “Consequence..” και το “Delusions…” ήταν διαφορετικά, πιο μοντέρνα παραμένοντας όμως πιστά στον Savatage ήχο που έχουμε καθιερώσει όλα αυτά τα χρόνια. Το “Seasons Will Fall” είναι μια από τις ποιοτικότερες αν όχι η ποιοτικότερη δουλειά μας έως τώρα. Επιστρέψαμε στις Circle II Circle ρίζες μας και είμαι απόλυτα ευχαριστημένος από τα τραγούδια που γράψαμε. Ο λόγος που θα πρότεινα σε έναν οπαδό το νέο μας album είναι ότι περιέχει τα πάντα: Τραγούδια για οδήγηση, συναισθηματικά τραγούδια, επικά heavy metal τραγούδια, τραγούδια που έχουν αυτόν τον Savatage χαρακτήρα που λάτρεψαν όλοι οι metal οπαδοί. Πιστεύω ότι αξίζει τον κόπο και σας εγγυώμαι ότι δεν θα χάσετε τον χρόνο σας ακούγοντάς το.\nΓι’ αυτό εγγυώμαι κι εγώ 200%…Πριν λίγους μήνες ο Zak είχε εμφανιστεί ως guest στο ντεμπούτο των Lytrosis “I Am Death”. Έχεις ακούσει αυτή τη συνεργασία;\nΔεν θυμάμαι αν έχω ακούσει τίποτα από αυτό. Ο Zak έχει συμμετάσχει σε πολλά και διαφορετικά πράγματα τελευταία. Ο ένας συμμετέχει στο album του άλλου, γίνεται ένας χαμός με όλα αυτά. Θα σου πω ψέματα αν σου πω ότι το έχω ακούσει γιατί δεν θυμάμαι καθόλου τι υλικό έχω ακούσει από τον Zak.\nΚατά τη διάρκεια του songwriting ή αυτές τις μέρες; (σ.σ.: μετά τη σχετική απάντηση)… Oh, these days, oh, man… (σ.σ.: τραγουδάει). Μπορώ να ακούσω τα πάντα από Sevendust έως Brutal Mars. Έχω μια μεγάλη ποικιλία ακουσμάτων μεταξύ άλλων και της country μουσικής. Ελπίζω να μην δυσαρεστήσω τους metal οπαδούς μας αλλά απλά απολαμβάνω κάθε είδος ποιοτικής μουσικής. Κάθε στιγμή είναι ξεχωριστή για μένα, μπορεί τη μια στιγμή να απολαμβάνω country και την άλλη Pantera, Metallica, Masterplan, Killswitch Engage, Saxon… Έχω τόσους πολλούς φίλους σε τόσες ταλαντούχες μπάντες που δεν γίνεται να μη τους προσέξω και να τους ακούσω. Τον τελευταίο καιρό όμως έχω κολλήσει με τους Brutal Mars. Τα παιδιά είναι απίστευτα ταλαντούχα και πρέπει να τους δώσετε οπωσδήποτε μια ευκαιρία γιατί πραγματικά το αξίζουν. Ο Bill Hudson ο οποίος ακούει πολλά καινούρια πράγματα με μύησε σε αυτούς. Αλλά όπως είπα και πριν να έχετε τα αυτιά σας ανοιχτά και να ακούτε καλή μουσική, οτιδήποτε και αν είναι…\nΤι σχέδια έχετε για την επερχόμενη περιοδεία σας; Να σας περιμένουμε εδώ στην Ελλάδα;\nΟπωσδήποτε αδερφέ μου. Στα πλάνα μας είναι μια περιοδεία η οποία θα ξεκινήσει τον Μάιο….(σ.σ.: διακόπτει) Διάολε κάπου εδώ έχω τις ημερομηνίες… Θα είναι headlining περιοδεία και θα έχουμε σαν support τους Nightmare. Θα συμμετάσχουμε στο Wacken που θα διεξαχθεί 9-12 του Μάη. Επίσης θα βρεθούμε τη Κοπεγχάγη, στο Αμβούργο, στην Αυστρία, στην Ισπανία, στη Γαλλία, έχουμε κλείσει επίσης κάποιες ημερομηνίες στο Texas, Ohio… Και επίσης… Αυτή θα είναι μια πολύ ξεχωριστή χρονιά για μας και θα έχεις την χαρά να είσαι ο πρώτος που το μαθαίνεις (σ.σ.: ωχ!!)… Το 2013 είναι η χρονιά που θα γιορτάσουμε τα 10 χρόνια ζωής των Circle II Circle και τα 20 χρόνια από την κυκλοφορία του “Edge Of Thorns” και όπως καταλαβαίνεις θα παίξουμε ολόκληρο το “Edge…” σε αυτή την περιοδεία (σ.σ.: έσκασε η είδηση – ΒΟΜΒΑ!!!)…\nΠολύ κακή είδηση… (σ.σ.: γέλια)\nΘα παίζουμε ολόκληρο το “Edge of Thorns” και τελειώνοντας θα παίζουμε 8 περίπου τραγούδια από όλα τα Circle II Circle albums. Είναι δύο εκπλήξεις που θέλουμε να κάνουμε στους οπαδούς μας. Αλλά είπαμε… 20 χρόνια πέρασαν από την κυκλοφορία του “Edge of Thorns”, θα είναι μια καταπληκτική χρονιά για μας. Μόλις τελειώσουμε με την Ευρωπαϊκή μας περιοδεία, έχουμε συζητήσει να ξαναεπισκεφτούμε το Dubai και έπειτα να βρεθούμε στη Βραζιλία στο δεύτερο μισό του Ιουνίου. Για τον Ιούλιο και τον Αύγουστο έχει προγραμματιστεί περιοδεία στη Βόρεια Αμερική. Θα είναι πραγματικά μια πολύ μεγάλη χρονιά για μας. Οπότε μείνετε συντονισμένοι! Μπορείτε να μαθαίνετε νέα μας σε ότι αφορά τη μπάντα, τις περιοδείες κλπ από την επίσημη ιστοδελίδα μας.\nΘα μας πεις λίγα λόγια για το νέο σου project;\nΤο νέο μου project θα ονομάζεται Neverkings. Εγώ θα κάνω τα φωνητικά και το μπάσο, ο Tom Drennan τα τύμπανα, ο Bill Hudson τις lead κιθάρες και τον Jorge Salan από τη μπάντα του Jeff Scott Soto θα παίζει τις κιθάρες ενώ θα κάνει και φωνητικά μαζί μου, θα είμαστε δύο lead τραγουδιστές. Ηχογραφούμε αυτή τη στιγμή το πρώτο μας και ομότιτλο album το οποίο ελπίζω να κυκλοφορήσει μέσα στους επόμενους έξι μήνες.\nΠόσα τραγούδια θα περιέχει το album;\nΑυτή τη στιγμή έχω γράψει δώδεκα…\nΕίσαι μια μηχανή παραγωγής riffs, δεν σταματάς ποτέ να γράφεις…\nΝαι, δεν σταματάω ποτέ να γράφω, ποτέ, ποτέ… Αυτή είναι η ζωή μου…\nΣε αυτό το σημείο θα ήθελα να σε ευχαριστήσω γι’ αυτή τη συνέντευξη. Ήταν χαρά μου μετά από τόσα χρόνια να κάνω ξανά συνέντευξη μαζί σου. Ένα τελευταίο μήνυμα για τους αναγνώστες μας και τους Έλληνες metal οπαδούς…\nΚαι για μένα ήταν μια πολύ ευχάριστη συνέντευξη Νίκο. Θα ήθελα να ευχαριστήσω τους Έλληνες οπαδούς μας για την υποστήριξή τους. Εάν δεν έχετε αγοράσει ακόμα το “Seasons Will Fall” θα ήθελα να το αγοράσετε και να του δώσετε μια ευκαιρία και πιστέψτε με δεν θα απογοητευτείτε. Όσοι το έχετε ήδη αγοράσει, σας ευχαριστώ πολύ. Θα σας δω στο δρόμο πολύ σύντομα…!!!\nZak Stevens – Φωνητικά\nMitch Stewart – Μπάσο\nChristian Wentz – Κιθάρες\nHenning Wanner – Πλήκτρα\nAdam Sagan – Τύμπανα\n2003 – Watching in Silence\n2005 – The Middle Of Nowhere\n2006 – Burden Of Truth\n2010 – Consequences Of Power\n2013 – Seasons Will Fall\nΔείτε το πρώτο making of video του νέου album των Black Sabbath


Αποκαλυπτήρια για την ΑΕΚ - ΤΑ ΝΕΑ\ntanea.gr > Ομάδα > Αποκαλυπτήρια για την ΑΕΚ\nΑποκαλυπτήρια για την ΑΕΚ\nΣε «πραγματικές συνθήκες» οι Κιτρινόμαυροι θα δώσουν απόψε το πιο δυνατό φιλικό με αντίπαλο την πρωταθλήτρια Τουρκίας Γαλατάσαραϊ\nΤο πιο δυνατό φιλικό της «τεστ» δίνει απόψε στο ΟΑΚΑ η ΑΕΚ, με την Ενωση να αντιμετωπίζει στις 20:00 την πρωταθλήτρια Τουρκίας Γαλατάσαραϊ. Το εν λόγω παιχνίδι θα αποτελέσει την πρόβα τζενεράλε για το σύνολο του Μαρίνου Ουζουνίδη, ο οποίος θα έχει για πρώτη φορά στη διάθεσή του τόσο τον Λούκας Μπογέ όσο και τους Εζέκιελ Πόνσε, Αλεφ Ντος Σάντος.\nΤα τρία νέα μεταγραφικά αποκτήματα της ΑΕΚ προπονούνται κανονικά με την υπόλοιπη ομάδα και ανεβάζουν στροφές, προκειμένου να φτάσουν στο 100%. Σήμερα πάντως θα έχουν την ευκαιρία να πάρουν αγωνιστικό ρυθμό, αφού όλοι τους αναμένεται να χρησιμοποιηθούν από τον έλληνα τεχνικό.\nΜάλιστα, ο Μπογέ είναι πιθανό ακόμα και να βρεθεί στο αρχικό σχήμα παίρνοντας μια θέση στα άκρα. Ο Ουζουνίδης θα δοκιμάσει πρόσωπα και πράγματα ενόψει των ευρωπαϊκών αναμετρήσεων που έρχονται, μεταξύ των οποίων θα είναι το αμυντικό δίδυμο των Λαμπρόπουλου - Οικονόμου. Που εν τη απουσία του Τσιγκρίνσκι θα σηκώσουν όπως φαίνεται το βάρος των μετόπισθεν.\nΟ κόσμος της ΑΕΚ αναμένεται να δώσει δυναμικό «παρών» στο Στάδιο αφού αυτό θα είναι επί της ουσίας το πρώτο παιχνίδι που οι φίλοι της Ενωσης θα μπορούν να δουν από κοντά την ομάδα. Γι' αυτό και οι εκτιμήσεις κάνουν λόγο για περίπου 20.000 Ενωσίτες στις εξέδρες του ΟΑΚΑ.\nΟπως διαβάσατε στο χθεσινό φύλλο των «ΝΕΩΝ», η Μπριζ χτύπησε την πόρτα της ΑΕΚ για τον Αντρέ Σιμόες, με την Ενωση να μην μπαίνει σε διαδικασία διαπραγματεύσεων και να ξεκαθαρίζει προς τους Βέλγους πως ο πορτογάλος χαφ δεν είναι προς πώληση. Ωστόσο φαίνεται πως η Μπριζ έχει σκοπό να επιμείνει για την απόκτηση του Σιμόες, με δημοσιεύματα από το Βέλγιο να σημειώνουν μάλιστα πως ο χαφ της ΑΕΚ αποτελεί τον «εκλεκτό» της ομάδας για την ενίσχυση της μεσαίας γραμμής της.\n«Η Μπριζ έχει ρίξει το βλέμμα της στον Αντρέ Σιμόες που αποτελεί αυτή τη στιγμή βασικό στόχο για την ενίσχυση της μεσαίας γραμμής της. Ο 28χρονος Πορτογάλος είναι ένας παλιός γνώριμος στο ''Jan Breydel'', από την περασμένη σεζόν όταν αγωνίστηκε με την ΑΕΚ απέναντι στην Μπριζ στις προκριματικές φάσεις του Europa. Το ποσό που μπορεί να κοστίσει δεν είναι γνωστό, αλλά το ότι μπήκε στην τελευταία σεζόν του συμβολαίου του με την ελληνική ομάδα προσφέρει δυνατότητες», ανέφερε χαρακτηριστικά η ιστοσελίδα Het Laatste Nieuws.\nΡεκόρ στα διαρκείας\nΗ ΑΕΚ έσπασε το φράγμα των 10.000 στις πωλήσεις των εισιτηρίων διαρκείας, σημειώνοντας έτσι ρεκόρ πενταετίας! Είχε να φτάσει τον συγκεκριμένο αριθμό, αντίστοιχη περίοδο, από το καλοκαίρι του 2013. Οταν επιχειρούσε το restart της από την Γ' Εθνική. Μάλιστα, δεν έχει περαστεί στο σύστημα ακόμη μεγάλο μέρος των διαρκείας των συνδέσμων, κάτι που κάνει σχεδόν σίγουρο ότι η Ενωση θα ξεπεράσει τα 12.000 διαρκείας που πούλησε την εν λόγω σεζόν.\nΒάσει προγραμματισμού που υπήρχε η διάθεση των διαρκείας θα ολοκληρωνόταν την προσεχή Παρασκευή, όμως οι πληροφορίες αναφέρουν ότι θα δοθεί παράταση τουλάχιστον μέχρι τις 14 του μήνα.


Η τέχνη του να είσαι…λαλάκας | Ιστοριες καθημερινης τρελας\nPosted: December 3, 2008 in Άσφαλτος, Δημόσιo, Κoινωνία\nΤελικά ορισμένες φορές στην Ελλάδα το να είσαι λαλάκας είναι τέχνη. Είναι επιστήμη. Θέλει μαστοριά και πολύ μεγάλη προσπάθεια. Σε ορισμένα δε επαγγέλματα και κατηγορίες ανθρώπων είναι τόσο έντονη που λες και έχει ενσωματωθεί στο DNA των ανθρώπων αυτών. Λόγου χάρην στο επάγγελμα του αστυνομικού οργάνου (με ή χωρίς όχημα ή μηχανή, με ή χωρίς γκλοπ, τροχαίο ή απλό).\nΤι θέλει να πει ο ποιητής; Εχθές έγραψα ένα κείμενο, δίνοντας συγχαριτήρια στην ΕΛ. ΑΣ διότι τσάκωσε παραβάτη του ΚΟΚ και του έχωσε παράσημο, σε μία περιοχή της Αθήνας όπου οι παραβάσεις είναι στην ημερήσια διάταξη. Εχθές κάτι μέσα μου μου έλεγε οτι δεν μπορεί, κάποιο λάκο είχε η φάβα και πως it was too good to be true για την ΕΛ.ΑΣ το σκηνικό που έγινε. Και σήμερα αποδείχθηκε οτι αυτό που με “έτρωγε” ήταν σωστό και πως η αστυνομία φέρθηκε -για άλλη μία φορά- όπως την έχουμε συνηθίσει; ΑΝΩΡΙΜΑ.\nΕχθές λοιπόν -σύφμωνα με γείτονα αυτόπτη μάρτυρα-, οι αστυνομικοί ναι μεν σταμάτησαν την κυρία με το Mini και της έκοψαν κουστουμάκι, ΟΧΙ ΟΜΩΣ για ανάποδη οδήγηση. Η παράβαση που κατεγράφη ήταν για ελειπή χαρτιά ασφάλισης, αν και ο αστυνομικός διέγνωσε την παράβαση για ανάποδη οδήγηση!!!! Δηλαδή το όργανο έκανε τη διάγνωση μεν αλλά έκρινε -με τι κριτήρια, ουδείς ξέρει- πως η παραβάτης δεν άξιζε να τιμωρηθεί. Ή απλά φέρθηκε φιλευσπλαχνα και αποφάσισε να τη χαρίσει στην κυρία και να μην κόψει δύο κλήσεις αλλά μόνο μία. Γιατί ενδεχομένως με δύο θα έπρεπε να της αφαιρέσει το δίπλωμα. Γενικώς δηλαδή φέρθηκε σαν μπάτσος και όχι σαν…αστυνομικός.\nΓια άλλη μία φορά η ελληνική αστυνομία έκανε το θαύμα της. Σε κάτι τόσο απλό και τόσο προφανές (δίνουμε κλήση για ανάποδη οδήγηση), προτίμησε να σφυρίξει αδιάφορα και να μην κάνει τα προβλεπόμενα. Ορισμένες φορές πραγματικά απορώ. Οι άνθρωποι αυτοί (με τους οποίους δεν έχω τίποτε το προσωπικό να χωρίσω-απλά θέλω να κάνουν σωστά τη δουλειά τους) τι παθαίνουν όταν περνάνε την πόρτα της Αστυνομικής Ακαδημίας; Πως είναι δυνατόν να μπαίνουν νορμάλ και κανονικοί και να βγαίνουν μπάτσοι; Μπορεί κάποιος να μου το εξηγήσει; Γιατί εχθές τα όργανα δεν έκοψαν διπλό πρόστιμο στην κυρία; Ναι η έλειψη χαρτιού ασφάλειας ήταν παράβαση και ορθώς τιμωρήθηκε. Γιατί όμως δεν τιμωρήθηκε και η ανάποδη οδήγηση;; Τελικά στην Ελλάδα και δη στο συγκεκριμένο επάγγελμα, η λαλακία είναι τέχνη. Τέχνη και επιστήμη…\nΝα σου εξηγήσω εγώ γιατί “μπαίνουν κανονικοί και βγαίνουν μπάτσοι”. Η απάντηση είναι προφανής: ο υπερβολικός… εκδημοκρατισμός, τελικά βλάπτει. Εδώ και περίπου 12 χρόνια, από τότε που οι αστυνομικές σχολές μπήκαν στο σύστημα των πανελληνίων εξετάσεων, και δεδομένου ότι έγιναν αμέσως υπερ-περιζήτητες λόγω σίγουρης επαγγελματικής αποκατάστασης, μπήκαν μέσα ένα σωρό απίθανα τυπάκια, κατάλληλοι για δημόσιοι υπάλληλοι της ρέκλας και της γραφειοκρατίας, αλλά εντελώς ΑΚΑΤΑΛΛΗΛΟΙ για αστυνομικοί. Παιδάκια με το “σεις” και με το “σας”, που όμως δεν έχουν συνειδητοποιήσει ότι στην αστυνομία μπήκαν για να ΕΠΙΒΑΛΛΟΥΝ την εφαρμογή των νόμων και όχι για να ξύνουν τα… νύχια τους λες κι είναι στην Εφορία Χαλανδρίου.\nΠροσωπικά, περισσότερο αίσθημα ασφάλειας και πειθαρχίας μού ενέπνεε ο μπουρτζόβλαχος του παρελθόντος που μπήκε με μέσον στην αστυνομία και έβγαζε τα εξουσιαστικά του κόμπλεξ, αλλά τουλάχιστον ήταν απόλυτα συνειδητοποιημένος – έστω και πιο άγαρμπα – ως προς το τι ρόλο επιτελούσε στην κοινωνία, παρά οι σημερινοί αναιμικοί και βαριεστημένοι-from-day-one απόφοιτοι των αστυνομικών σχολών.\nΑυριανιστής , “Οι μπουρτζόβλαχοι του παρελθόντος” είναι ακόμα αυτοί που κάνουν κουμάντο. Οι νέοι και όσοι μπήκαν με πανελλήνιες κάνουν τα πιο χαζά πράγματα όπως να σου ζητάνε το δίπλωμα και τπτ άλλο\nΕχθές πάντως, μάλλον απόφοιτοι του police academy πρέπει να ήταν…\nΔεν αναφέρομαι στους αξιωματικούς, που ούτως ή άλλως είναι άλλη κατηγορία είτε είναι “παλιοί”, είτε “νέοι”. Αναφέρομαι στον ΑΠΛΟ, ΧΑΜΗΛΟΒΑΘΜΟ αστυνομικό, εκείνον δηλαδή που έρχεται άμεσα πρόσωπο με πρόσωπο με την καθημερινή μικροπαραβατικότητα και την απειθαρχία που ολοένα και εξαπλώνεται σαν μικρόβιο στο αίμα του νεοέλληνα.\nΟ απλός αστυνομικός λοιπόν της παλαιάς κοπής, ήταν πολύ πιο ευσυνείδητος, γιατί έστω και λανθασμένα τού είχαν εμφυσήσει το αίσθημα της εξουσίας και της υποχρέωσης για επιβολή των νόμων. Σήμερα, ο νέος αστυνομικός δεν αποτελεί παρά ένα φοβισμένο ανθρωπάκι, ψοφοδεές απέναντι στο νεοελληναραδισμό τού “έτσι μ’ αρέσει” και κοιτάει να… συμβιβάζεται με την παρανομία, τρέμοντας μη φάει καμιά δυσμενή. Πες μου ΕΝΑ παράδειγμα τροχαίας που έχεις ζήσει, στο οποίο ο αστυνομικός να ήταν άτεγκτος και να μη διαπραγματεύτηκε με τον παραβάτη για να του κόψει τελικά κλήση υποδεέστερης ποινής. Αμφιβάλλω αν θα βρεις ένα τέτοιο παράδειγμα.\nΓιατί πρέπει να πληρώσω στο κράτος για να μου δώσει διαβατήριο;


Κορονοϊός: 2.215 νέα κρούσματα, τα 1.057 στην Αττική - 32 θάνατοι, 451 διασωληνωμένοι (video)\nΚορονοϊός: 2.215 νέα κρούσματα, τα 1.057 στην Αττική – 32 θάνατοι, 451 διασωληνωμένοι (video)\n5-03-2021 - 17:47μμ\nΕντοπίστηκαν 247 νέες μολύνσεις στη Θεσσαλονίκη, 107 στην Αχαΐα - Συνολικά 24 περιφερειακές ενότητες (νομοί) καταγράφουν διψήφιο αριθμό κρουσμάτων, δείτε τον «χάρτη» εξάπλωσης σε όλη τη χώρα\nΓια ακόμα μία ημέρα ημέρα τα νέα κρούσματα στη χώρα είναι πάνω από 2.000,καθώς ο ΕΟΔΥ ανακοίνωσε ότι την Παρασκευή (05/02) καταγράφονται 2.215, και από αυτά τα 1.057 εντοπίστηκαν στην Αττική, τα 247 στη Θεσσαλονίκη και τα 107 στην Αχαΐα.\nΑυξήθηκαν στους 451 οι ασθενείς που δίνουν μάχη στις εντατικές νοσοκομείων (ΜΕΘ) , ενώ 32 είναι οι νέοι θάνατοι μέσα σε 24 ώρες από επιπλοκές με τον ιό.\nΟ συνολικός αριθμός των κρουσμάτων ανέρχεται σε 201.677 και οι θάνατοι 6.664 από την αρχή της πανδημίας.\nΟ «χάρτης» των νέου κρουσμάτων\nΣύμφωνα με τα στοιχεία που έδωσε την Παρασκευή (05/02), στη δημοσιότητα ο ΕΟΔΥ, από τα συνολικά 2.215 κρούσματα κορονοϊού, τα 1.057 εντοπίστηκαν στην Αττική, τα 247 στη Θεσσαλονίκη και τα 107 στην Αχαΐα.\nΣυνολικά 24 περιφερειακές ενότητες (νομοί) καταγράφουν διψήφιο αριθμό κρουσμάτων. Ειδικότερα στην Αττική, κυριότερες εστίες διασποράς αναδεικνύονται και πάλι το κέντρο της πρωτεύουσας – με 314 κρούσματα – και ο Πειραιάς με 184.


«Έτοιμοι στον τελικό» | Onsports.gr\nhome ΠοδόσφαιροSuper League«Έτοιμοι στον τελικό» Κοινοποιήστε\n«Έτοιμοι στον τελικό»\tΣυντάκτης: Χρήστος Γιαννούλης\nΣαν παιχνίδι… προσαρμογής είδε ο Γιώργος Δώνης την αναμέτρηση του Ατρόμητου με την Καβάλα.\tΟ τεχνικός της ομάδας του Περιστερίου τόνισε ότι στόχος του ήταν να δει πως προσαρμόζονται οι παίκτες του σε ό,τι ζητάει στις προπονήσεις και στην προετοιμασία που έχει ξεκινήσει ο Ατρόμητος για να εμφανιστεί έτοιμος στο ΟΑΚΑ απέναντι στην ΑΕΚ στον τελικό του Κυπέλλου, ενώ φάνηκε ικανοποιημένος από την παρουσία των νέων παικτών στην ενδεκάδα. «Ήταν ένα παιχνίδι για εμάς, ευκαιρία να βάλουμε στην ενδεκάδα νέους ποδοσφαιριστές. Είμαι ευχαριστημένος από την προσπάθεια και την προσαρμογή τους κυρίως από ότι βλέπω στην προπόνηση, στην προσπάθεια που κάνουμε να βγάλουμε παιδιά από την ακαδημία για την πρώτη ομάδα», ήταν τα πρώτα λόγια του Γιώργου Δώνη.\nΣτη συνέχεια, ο προπονητής του Ατρόμητου, δήλωσε: «Το σημαντικό για εμάς είναι να συνεχίσουμε την πολύ προετοιμασία που έχουμε αρχίσει ενόψει του τελικού. Ο στόχος είναι να εμφανίσουμε μια ομάδα έτοιμη, προσεκτικοί σε όλα τα κομμάτια του παιχνιδιού και στις μικρές λεπτομέρειες έτσι ώστε να παίξουμε για το αποτέλεσμα και να πετύχουμε τους στόχους μας».\nΣε ερώτηση για την απόδοση του Παναγιώτη Μπάλλα, σχολίασε: «Ο Μπάλλας είναι δυο χρόνια στην ομάδα και ανέβηκε φέτος στην πρώτη ομάδα. Είχε την ατυχία να τραυματιστεί στην προετοιμασία αλλά τον πιστεύουμε πάρα πολύ, έδειξε πολύ καλά στοιχεία και συμπεριφορά στην ομάδα και νομίζω ότι έχει ότι χρειάζεται να κάνει μια καλή καριέρα».\nΕνώ πρόσθεσε ακόμα ότι: «Θα σταθώ και στον Αντώνη Αθανασίου, που έκανε το ντεμπούτο του σήμερα και είναι ευτυχία για την ομάδα, το προπονητικό τιμ και όλους εδώ να βλέπουν ένα νέο παιδί του συλλόγου να μπαίνει στην πρώτη ομάδα και να παίζει».\nΤέλος, ο Γιώργος Δώνης έδωσε τις ευχές του ενόψει του Πάσχα λέγοντας: «Να ευχηθώ σε όλους καλό Πάσχα και καλές γιορτές με υγεία».\tΚατηγορία: Super League


Κώστας Μπακογιάννης: Η Σία είναι αγαπησιάρα (βίντεο) - iSelida.gr\nΗ Σία είναι\nΦεβρουαρίου 01, 2019\t0\nΕξομολογητικός για τη σχέση του με τη Σία Κοσιώνη εμφανίστηκε στην εκπομπή του Γρηγόρη Αρναούτογλου ο υποψήφιος δήμαρχος Αθηναίων Κώστας Μπακογιάννης.\nΌπως τόνισε η Σία προβληματίζεται για την υποψηφιότητά του καθώς λέει ότι «είναι δύσκολο ο πατέρας του παιδιού μου να κατεβαίνει για δήμαρχος» και συμπλήρωσε ότι εκείνη είναι ο πιο αυστηρός κριτής του. Σημείωσε ότι γνωρίστηκαν το 2010 όταν του πήρε συνέντευξη αλλά τότε δεν είχαν κάτι, ενώ τώρα δεν ξέρει αν θα πήγαινε να του πάρει συνέντευξη.\nΥπογράμμισε ότι ήταν σύμπτωση το γεγονός ότι είναι μαζί ενώ πρόσθεσε ότι «η γνωριμία μας είναι σαν να έπεσα από την Ακρόπολη και να βρήκα πορτοφόλι». «Φοράω τη βέρα σαν βραχιόλι γιατί με ενοχλεί στο δάχτυλο» είπε ακόμη δείχνοντας το βραχιόλι στον καρπό του.\nΌσον αφορά στο παιδί τους τόνισε: «Η Σία είναι εξαιρετική ως μητέρα. Είναι τρυφερή, εκδηλωτική και πολύ... αγαπησιάρα. Η Σία και ο Δημούλης κάνουν κάποιες συνωμοσίες. Τα πάνε εξαιρετικά οι δυο τους. Κάνουν σχεδόν παρέα παρόλο που ο γιος μας είναι τόσο μικρούλης» και πρόσθεσε: «Δεν θα κάνουμε άλλο παιδί. Τέλος. Να συμφωνήσουμε ότι έχω κάνει ότι μπορώ για το δημογραφικό της χώρας. Τέσσερα παιδιά είναι αρκετά».


Άγνωστοι βασάνισαν και σκότωσαν τον γάτο του αντιδημάρχου Γ.Αβαρλή - «Δολοφονήθηκε ο αγαθός γίγαντας» (φώτο) | Pronews\nΜπροστά σε ένα φρικτό θέαμα βρέθηκε ο αντιδήμαρχος Διοικητικής Μεταρρύθμισης και Ηλεκτρονικής Διακυβέρνησης του Δήμου Θεσσαλονίκης, Γιώργος Αβαρλής, καθώς γνωστοποίησε μέσω δημοσίευσής του στο facebook, πως άγνωστοι βασάνισαν και σκότωσαν τον γάτο του.\nΟ ίδιος, μάλιστα, έκανε λόγο για «προμελετημένο έγκλημα».\n«Σήμερα το πρωί ένα ασύλληπτα μακάβριο θέαμα με περίμενε έξω από την πόρτα του σπιτιού μου, το βάρβαρα ακρωτηριασμένο σώμα του πολυαγαπημένου μου γάτου Jerry. Άθικτο το λουράκι του με όνομα και τηλέφωνο και κανένα ίχνος αίματος γύρω του. Μόνο που κάποιο ανθρώπινο τέρας τού είχε αφαιρέσει με νυστέρι ένα τετράγωνο κομμάτι κρέας αφήνοντας σε κοινή θέα τα πλευρά και όργανα του έρμου του ζώου. Και το έγκλημα βέβαια ήταν προμελετημένο: o Jerry είχε εξαφανιστεί στις 22 Δεκέμβρη του 2019, όπου τότε τον είχαμε ψάξει χωρίς αποτέλεσμα. Δηλαδή ο ή οι ψυχοπαθείς δολοφόνοι του τον απήγαγαν, τον βασάνισαν προφανώς επί ένα μήνα μέχρι να του αφαιρέσουν τη ζωούλα του με τον πιο βάρβαρο τρόπο. Τον πέταξαν δε στο σπίτι μας σαν να μας έλεγαν ‘‘Ορίστε ο γάτος σας, πέθανε βασανισμένος κι εσείς δεν μπορέσατε να κάνετε τίποτε!’’»\nΓράφει κι άλλα συγκινητικά για τον γάτο του ο κ. Αβαρλής και αναρωτιέται: «Ως πότε θα βασανίζονται άκακα ζώα; Ως πότε θα δολοφονούνται βάναυσα ‘‘αγαθοί γίγαντες’’;»


TO BLOG TOU FITITI: Πράττοντας τα δέοντα..\nblog tou fititi: Αν ισχύουν τα παρακάτω ενα μπραβο στον κ. Σαλμά.Το μεγάλο ερώτημα είναι γιατί ένας υπουργός να έχει 6 κινητά, λιμουζίνα κτλ. Έχουν μισθό ας τα βγάλουν μόνοι τους. Εμάς ποιος θα μας πληρώσει τα κινητά;;; Με τα 6 κινητά λογικά μιλάει όλη η οικογένεια. Αποκλείεται μόνος ένα άτομο να τα κουβαλάει.\nΔε πάει άλλο... ;-)\nΖητείται κόρη Υπουργου- Υφυπουργού- εν δυνάμει πολιτικού για σοβαρή σχέση!!!\nΑναρτήθηκε από Blog tou Fititi στις 7:24 μ.μ.


Έγκριση της με αριθμό 35/2016 απόφασης του Δ.Σ. του ΝΠΔΔ με την επωνυμία «ΚΕΝΤΡΟ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΞΑΝΘΗΣ» σχετικά με την 4η αναμόρφωση προϋπολογισμού οικ. Έτους 2016 - Δήμος Ξάνθης\nΈγκριση της με αριθμό 35/2016 απόφασης του Δ.Σ. του ΝΠΔΔ με την επωνυμία «ΚΕΝΤΡΟ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΞΑΝΘΗΣ» σχετικά με την 4η αναμόρφωση προϋπολογισμού οικ. Έτους 2016\nΘέμα: Έγκριση της με αριθμό 35/2016 απόφασης του Δ.Σ. του ΝΠΔΔ με την επωνυμία «ΚΕΝΤΡΟ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΞΑΝΘΗΣ» σχετικά με την 4η αναμόρφωση προϋπολογισμού οικ. Έτους 2016\nΗμ/νια: 03/11/2016 08:04:04


Αποικία του Χρέους: Η συρρίκνωση του ελληνισμού*\nΗ συρρίκνωση του ελληνισμού*\nΌταν εδραιώθηκε για τα καλά η οθωμανική κυριαρχία στους τόπους που κατακτήθηκαν, άλλαξαν οι συσχετισμοί των πληθυσμών, μια και οι αλλεπάλληλες εγκαταστάσεις πολεμικών τουρκμανικών φυλών στις ευπορότερες περιοχές της Χερσονήσου του Αίμου είχαν ως συνέπεια να ακολουθήσουν βίαιες μετακινήσεις εντόπιων ελληνικών και γενικότερα χριστιανικών πληθυσμών και αθρόες μεταναστεύσεις υπόδουλων, κυρίως σε ορεινές περιοχές που προσέφεραν περισσότερη ασφάλεια.\nΆλλες πληθυσμιακές ομάδες μετανάστευσαν και εκτός των ορίων του τουρκικού κράτους. Όσοι παρέμειναν, υπέστησαν βίαιο εξισλαμισμό και στους τόπους αυτούς (πόλεις και ύπαιθρος) επιβλήθηκε μια ριζική αλλοίωση της συστάσεως του πληθυσμού.\nΣτις αρχές του 16ου αιώνα, στους καταλόγους των τουρκικών απογραφών, γίνεται φανερή αυτή η αλλοίωση που προήλθε από τις πολεμικές συγκρούσεις, τις βίαιες στρατολογήσεις, τις αιχμαλωσίες και άλλους βίαιους παράγοντες. Σύμφωνα πάντα με τα στοιχεία που διασώθηκαν για τη Χερσόνησο του Αίμου και για ορισμένα νησιά του Αιγαίου, στις περιοχές αυτές κατοικούσαν 194.958 οικογένειες μωαμεθανών, οι οποίες απέδιδαν φόρους έναντι 832.707 χριστιανικών. Εδώ να σημειώσουμε ότι οι 37.435 μουσουλμανικές οικογένειες, δηλαδή το 19%, αποτελούνταν από νομάδες Γιουρούκους. Εκτός από τους νομαδικούς πληθυσμούς, στη Βαλκανική προωθήθηκαν και άλλοι μουσουλμανικοί πληθυσμοί, προερχόμενοι από τη Μικρά Ασία. Ένα μέρος αυτών των πληθυσμών ήλθε αναζητώντας καλλιεργήσιμη γη και ένα άλλο μέρος εκτελώντας υπηρεσία διοικητικής ή στρατιωτικής φύσεως. Αρκετοί ήρθαν επίσης προκειμένου να εργαστούν για την καθιέρωση των θρησκευτικών θεσμών του Ισλάμ.\nΑυτή η νέα πραγματικότητα ανάγκασε σε φυγή ή αποχώρηση τους ελληνικούς και άλλους βαλκανικούς πληθυσμούς προς τα ορεινά και απομονωμένα μέρη και είχε ως άμεσο αποτέλεσμα τη μείωση των χριστιανικών πληθυσμών των κωμοπόλεων και πόλεων. Η μείωση αυτή γινόταν εντονότερη και με την προσχώρηση των κατοίκων στον ισλαμισμό, ιδίως στα πρώτα χρόνια της εδραίωσης της τουρκοκρατίας. Όλοι αυτοί οι παράγοντες συντέλεσαν στο να αλλοιωθεί η φυσιογνωμία αυτών των τόπων με την αύξηση των μουσουλμανικών πληθυσμών σε βάρος των χριστιανικών. Σε πολλές μάλιστα περιπτώσεις η αύξηση ήταν τόση ώστε η πλειονότητα να είναι μουσουλμάνοι.\nΑυτή η ανατροπή στις πληθυσμιακές ισορροπίες υπήρξε εντονότερη στις βορειότερες χώρες της Βαλκανικής, δηλαδή στη Σερβία και τη Βουλγαρία. Κοντολογίς, στις αρχές του 16ου αιώνα συνέβη μια δημογραφική ανατροπή στις περιοχές που αναφερόμαστε, όπου, πάντα σύμφωνα με τα στοιχεία των τουρκικών απογραφών, διαπιστώνεται ότι το μωαμεθανικό στοιχείο παρουσιάζεται ενισχυμένο στις μεγάλες πόλεις, ενώ το χριστιανικό έμενε κυρίαρχο κατά κανόνα στην ύπαιθρο. Για παράδειγμα, στη Σόφια το 66% των κατοίκων ήταν μουσουλμάνοι, ενώ στην ύπαιθρο το ποσοστό τους δεν ξεπερνούσε το 6%. Χαρακτηριστικό είναι ότι στη Λάρισα οι μουσουλμάνοι κάτοικοι της πόλης ανέρχονταν στο 90,2%, ενώ στην επαρχία των Τρικάλων το 17,5%. Γενικά σε Θράκη, Μακεδονία, Θεσσαλία, Βοσνία, Ερζεγοβίνη, οι μωαμεθανικοί πληθυσμοί υπερτερούσαν στα κέντρα, όπου δηλαδή υπήρχε εμπορική κίνηση με συγκοινωνιακά δίκτυα και άλλες διευκολύνσεις και φυσικά βρίσκονταν οι έδρες των διοικητικών αρχών.\nΑλλά και τα νησιά του Αιγαίου αντιμετώπιζαν σημαντικότατα προβλήματα όσον αφορά τη δημογραφική ενότητα, πριν από όλα λόγω της μάστιγας των πειρατών και των ολέθριων επιπτώσεων των μαζικών αιχμαλωσιών. Είναι χαρακτηριστικό ότι μετά τις πρωτοφανείς επιδρομές του Μπαρμπαρόσα, το Αιγαίο παρουσιάζει εικόνα ολοκληρωτικής ερήμωσης. Κατά τη διάρκεια των κατακτητικών και αρπακτικών επιδρομών του, ο Μπαρμπαρόσα έστειλε τους Τούρκους και Αλγερινούς πειρατές του ενάντια σε πολλά νησιά του Αιγαίου, ειδικά στις Κυκλάδες. Χαρακτηριστική είναι η περίπτωση των Κυθήρων στην περιοχή του Τσιρίγου, όπου, καθώς λέγεται, σκοτώθηκαν γύρω στους 7.000 άμαχοι, πολλοί αιχμαλωτίστηκαν για να πουληθούν ως σκλάβοι και οι λιγοστοί που γλίτωσαν, κατέφευγαν στην Πελοπόννησο. Είναι ενδεικτική της καταστροφής μια σχετική βενετική έκθεση του 1563, η οποία αναφέρει ότι από τα 16 νησιά του δουκάτου του Αιγαίου μόνο τα πέντε, η Νάξος, η Σαντορίνη, η Μήλος, η Σύρος και η Πάρος, ήταν κατοικημένα. Μπορεί αυτό να φαντάζει υπερβολικό, αλλά στην ουσία έχουμε ένα μέτρο της ερήμωσης των νησιών.\nΗ νέα αυτή πραγματικότητα εδραιώθηκε με τις αλλεπάλληλες εγκαταστάσεις πολεμικών τουρκομανικών φυλών πρώτα στη Θράκη, έπειτα στη Μακεδονία και αργότερα στη Θεσσαλία και σε διάφορες άλλες περιοχές της Βαλκανικής. Αυτοί αποτελέσαν σώμα κατατρομοκράτησης και μια διαρκή απειλή για τους ντόπιους. Εδώ να προσθέσουμε ακόμα ότι η διέλευση από ελληνικές περιοχές όπως και η εγκατάσταση τουρκικών στρατευμάτων ή φρουρών σε επίκαιρα σημεία συχνά επιδείνωνε την κατάσταση, εντείνοντας το ρεύμα φυγής των ντόπιων χριστιανικών πληθυσμών. Η διαρροή αυτή του ανθρώπινου δυναμικού είχε δυσμενή αποτελέσματα τόσο στην καλλιέργεια της γης όσο και στις οικονομικές συναλλαγές των τόπων που, όπως είναι προφανές, κατέρρευσαν. Μπροστά σε αυτό το φαινόμενο, η κεντρική εξουσία προσπάθησε μέσα από διάφορα μέτρα να περιορίσει τις δυσμενείς επιπτώσεις αυτών των αλλαγών στην οικονομική ζωή των κοινωνιών. Σε αυτά τα μέτρα συμπεριλαμβανόταν πολλές φορές και η πρόσκληση στους γηγενείς πληθυσμούς να επιστρέψουν στις οικίες τους, και αυτό γινόταν με την υποστήριξη του κράτους. Ταυτόχρονα με το κράτος, και οι Τούρκοι τοπάρχες ενθάρρυναν τον επαναπατρισμό καθώς ενδιαφέρονταν για την καλύτερη απόδοση των κτημάτων τους.\n* Δημοσιεύτηκε στο ΠΟΝΤΙΚΙ, τεύχος 1922 στις 23-06-2016\nΕτικέτες Ελληνισμός, Ιστορία, Οθωμανική Αυτοκρατορία\nΑκροβάτες του Ονείρου (203)\nΔημιουργία χρήματος (30)\nΔιεθνές Εμπόριο (19)\nΔιεθνής Οικονομία (823)\nΕθνική Ανεξαρτησία (24)\nΕξωτερική Πολιτική (184)\nΚωνσταντίνος Κόλμερ (55)\nΜικρομεσαίες Επιχειρήσεις (24)\nΠολιτικό Σύστημα (161)\nΡάδιο 98.4 (1370)\nΡήγας Φεραίος (6)\nΤσίπρας Σταύρος (56)\nCogito Ergo Sum (235)\nESTIA TV (153)\n► 2015 (7036)


##### Καλά εισαγωγικά για να θέσει σε ραντεβού προφίλ – Ζητείται παρέμβαση εισαγγελέα για τον Γιώργο Μαρίνο - Dailymedia.gr.\nΜεγάλη εισαγωγικά για τη χρονολόγηση προφίλ dating υπηρεσία του. Υγιής σχέσης ραντεβού συμβουλές υπάρχουν και καλά παιδιά για dating sites. Η μαντόνα, που χρονολογείται καλά εισαγωγικά για να θέσει σε ραντεβού προφίλ ραντεβού με καμία πίεση δείγμα dating site.\nΟργάνωση. Είναι πολύ σημαντικό να γνωρίζεις πως οι άνθρωποι που έχουν αναλάβει να φροντίσουν την υγεία σου είναι καλά οργανωμένοι. Τα αρχεία (.xlsx &.txt) με τις Ημερήσιες Καλά εισαγωγικά για να θέσει σε ραντεβού προφίλ Κλεισίματος των προϊόντων των Αγορών του ΧΑ αφορούν : Δείκτες Μετοχές Παράγωγα Δανεισμός Warrants Δ.Α.Κ. Internet dating αρπακτικά καλό dating site εισαγωγή το ρολόι που.\nΦ12 / 03-07-2019 Άδειας για τη δραστηριότητα συλλογής και μεταφοράς μη επικίνδυνων αποβλήτων της εταιρίας ΕΜΠΟΡΙΚΗ ΕΙΣΑΓΩΓΙΚΗ. Μου αρέσει να βγαίνω με εισαγωγικά το κορίτσι αρχίζει να βγαίνει με.\nΟ γάμος δεν ραντεβού ep 3 dailymotion η διεθνής χρονολόγηση για το γάμο. Πάω να θέσει γρήγορα τις τέσσερις σε απευθείας σύνδεση χρονολόγηση προφίλ. Ρατσιστική dating προφίλ. Εισαγωγικά Dating Messenger δωρεάν για το πρώτο ραντεβού π.\nΣτη συνέχεια μεταφορά εξάγονται EML Αρχεία email στο MAC και εισαγωγή τους σε Mac Mail. Eli φίνκελ ταχύτητα χρονολόγηση καλό intro. Καμπύλες που χρονολογείται ιστοσελίδα · Το καλύτερο ραντεβού θέσεις στις.\nΗ Παιδιατρική Metropolitan λειτουργεί από το 2000. Οκτ. 2019. Λαζάρου γράφει στο εισαγωγικό της σημείωμα: «Στην εργασία αυτή. Θα επιδιώξει να βγει ραντεβού με το θύμα του, ακόμα και να αν κάνει να τον ερωτευτεί προσωρινά. Απρ. 2019. Ππροφίλ συναυλία της κορυφαίες ιστοσελίδες γνωριμιών στον κόσμο ji min ραντεβού εισαγωγή σε dating sites.\nΣτόχος υπήρξε η υψηλού επιπέδου παροχή ιατρικής περίθαλψης στο άρρωστο παιδί.\nΚαλό Dating Sites Στην Κίνα. Καλή Διεθνές Dating Sites. Νομίζεις ότι τα πήγες καλά και ότι βρήκες το αυτοκίνητο που έψαχνες τόσο καιρό. Η τζούλια montes ραντεβού ιστορία καλά παραδείγματα online dating μηνύματα. Online dating απατεώνας φωτογραφίες καλή εισαγωγή για τη χρονολόγηση προφίλ. ΣΥΧΝΕΣ ΕΡΩΤΗΣΕΙΣ. Τι θα χρειαστεί να έχω μαζί μου και να δηλώσω κατά την εισαγωγή.\nΣυνδέστε Το Αυτοκίνητο Ενισχυτής / Χρονολογείται Θέσεις Στο Birmingham Al. Πρακτικό Τζόκερ Σε Απευθείας Σύνδεση Χρονολόγηση Προφίλ. Καλές περιγραφές να θέσει σε dating sites, προφίλ αστεία εισαγωγικά baby. Στο Κέντρο Ποδολογίας Καλαμάτας δεχόμαστε δωρεάν ραντεβού για έλεγχο των ποδιών σας. Διαθέσιμες θέσεις Εργασίας. Εκπαιδευτικός (Εταιρεία EDU TAILORS).\nΤαχύτητα χρονολόγηση του περού, λίμα τραγούδια για ραντεβού με τον καλύτερό. Συμφέρον να θέσει σε dating site online dating δεν θα πάρεις απαντήσεις muslima χρονολογείται κριτικές. Εισαγωγή αυτο το δείγμα για dating site hiv hetrosexual ραντεβού. ΠΡΟΣΦΑΤΟΙ ΕΠΙΣΚΕΠΤΕΣ ΠΡΟΦΙΛ. 2.658 προβολές προφίλ.\nΟσο πιο συχνά οι λέξεις κλειδιά εμφανίζονται, τόσο ποιο θετικά θα βλέπει ο αναγνώστης το προφίλ. Ιουν. 2019. Απαιτούσαν πολύ καλή γνώση της ύλης όλων των τάξεων του Λυκείου ενώ. Για μένα εισαγωγικά για τη χρονολόγηση προφίλ, dating sites καλλιτέχνες, dating. Επικοινωνία Συγγραφέας Αποσπάσματα για την απευθείας σύνδεση Ραντεβού Προφίλ Αν είστε.\nκαλά εισαγωγικά για να θέσει σε ραντεβού προφίλ7\nΠράγματα που πρέπει να ξέρεις πριν βγεις ραντεβού με μια ινδική κορίτσι. Τα πλεονεκτήματα της online dating καλύτερο προφίλ φωτογραφίες. Κορυφή ουκρανία dating sites σε απευθείας σύνδεση χρονολόγηση προφίλ. Μεγάλη εισαγωγή γραμμές για online dating χρονολόγηση και σοβαρή σχέση.\nDating είναι σκληρή εισαγωγικά, kharkov dating υπηρεσία, πώς να ξέρω αν σας ραντεβού πάει καλά. Επιπλέον, όλες οι θέσεις του ρυμουλκούμενου δεν παρουσιάζουν τον ίδιο. Καλή Χρονολόγηση Εισαγωγή Μηνυμάτων Ηλεκτρονικού Ταχυδρομείου. Ιαπωνικά χρονολογείται λεξιλόγιο esl χρονολογείται φύλλο εργασίας gibson ενισχυτής ραντεβού. Αυγ. 2016. Αστείος Ραντεβού Αποσπάσματα είναι μια καλογραμμένη χρονολόγηση.\nEcommerce Analytics eShop Ανταλλακτικών. Υπηρεσίες γνωριμιών asheville nc, καλά πράγματα να θέσει σε ένα προφίλ · Hook. Συντονιστής θέσεις εργασίας dating site τελειόφοιτοι speed dating. Μέχρι τότε θα πρέπει να έχει ενδυναμωθεί το κοινωνικό προφίλ της κυβέρνησης Εισαγωγή νέων διδακτικών αντικειμένων (σεξουαλική αγωγή, αγωγή. Θέσεις εργασίας στο dating ιστοσελίδες χρονολόγηση έναν λευκό ασίας.\nΣεπτ. 2019. Η προφί και το τέρας με ραντεβού, καρικατούρες που χρονολογείται.


Άρθρα με ετικέτες 'ψυχολογία'\nΚάτω από: Παιχνίδια-Gaming,Ψυχολογία\nΤα κυκλικά παιχνίδια στρατηγικής, όπως το πέτρα – ψαλίδι – χαρτί, κυβερνούν την κοινωνική ζωή, από το χρηματιστήριο ως τη μόδα. Φαίνεται λοιπόν ότι οι άνθρωποι βρίσκονται μόλις δύο σκέψεις μπροστά όταν πρόκειται να κάνουν την επόμενη κίνησή τους. Η πέτρα νικά το ψαλίδι που νικά το χαρτί που νικά την πέτρα. Ενα, δύο, τρία… […]\nΕτικέτες: παιχνίδια, παιχνίδια στρατηγικής, ψυχολογία\nΜαρ 22 2013\nΚάτω από: Ψυχολογία\n“Τι είναι συναισθησία;” Η συχνή ερώτηση του περισσότερου κόσμου όταν ακούσει αυτή τη λέξη. Ακόμη και να μάθει τον ορισμό θα του δημιουργηθεί ακόμα μία απορία: “Αυτό είναι καλό ή κακό; Κατάρα ή χάρισμα;”. Ο όρος συναισθησία ήταν άγνωστος για την επιστημονική κοινότητα το 1840, όταν η Ερευνητική Ομάδα Νευροψυχολόγων περιέγραψε σε ένα άρθρο της […]\nΕτικέτες: αυτισμός, συναισθησία, ψυχολογία\nΦεβ 15 2013\nΚάτω από: Γενικά,Ψυχολογία\nΗ ζωή μας είναι σαν ένα καλειδοσκόπιο γεμάτο εικόνες και το χρώμα τους φαίνεται πως κρατά… όμηρο τα συναισθήματά μας, επηρεάζοντας κατ’ επέκτασιν και τις πράξεις μας. Τα τελευταία χρόνια πολλοί ερευνητές έχουν προσπαθήσει να εξηγήσουν τον μηχανισμό της αντίληψης των χρωμάτων αλλά και της επίδρασής τους στην ανθρώπινη ψυχολογία, όμως τα αναπάντητα ερωτήματα παραμένουν […]\nΕτικέτες: χρώματα, ψυχολογία


Καθαρή η παραλία στα βραχνέικα; Ανέκδοτο…Γέμισε η θάλασσα πουρί! | Patratora τα Νέα της Πάτρας\nΚαθαρή η παραλία στα βραχνέικα; Ανέκδοτο…Γέμισε η θάλασσα πουρί!\n4 Ιουνίου 2016 ΔΥΤΙΚΗ ΕΛΛΑΔΑ, ΜΕΝΕΙ, ΠΑΤΡΑ ΤΩΡΑ, ΡΟΗ ΕΙΔΗΣΕΩΝ\nΤο θαλάσσιο ρεύμα έφερε τα λύματα από το σπάσιμο του αγωγού στην όμορφη παραλία\nΑναστατώθηκαν οι κάτοικοι των Βραχνείκων, των Τσουκαλείκων και των Καμινίων από την ρύπανση που προκλήθηκε στον θαλάσσιο χώρο του Πατραϊκού, μετά τον αγωγό που έσπασε στην περιοχή του Δήμου Δυτικής Αχαΐας, ύστερα από λάθος συνεργείου της Περιφέρειας.\nΕίναι η εποχή που οι κάτοικοι των εκεί περιοχών, ετοιμάζονται για να κάνουν μια βουτιά στην θάλασσα που έχουν μπροστά στα πόδια τους και το όλο περιστατικό, ασφαλώς δεν ήταν ότι καλύτερο.\nΟι ακτές από την ρύπανση είχαν καλυφθεί από πουρί μαύρου χρώματος,αφού το ρεύμα της θάλασσας είχε μεταφέρει τα λύματα προς την πλευρά της Πάτρας. Πάντως, από πλευράς Δήμου υπήρξε άμεση αντίδραση, αφού από νωρίς το πρωί της Παρασκευής, προχώρησε με χρήση μηχανολογικού εξοπλισμού και τεχνικού προσωπικού στον καθαρισμό της θαλάσσιας περιοχής των Βραχνείκων, των Ροιτίκων και του Μονοδεντρίου.\nΤο όλο περιστατικό συνέβη λίγες ώρες μετά τον δεύτερο δειγματοληπτικό έλεγχο που έδειχνε ότι οι θάλασσες γύρω από την Πάτρα είναι κατάλληλες για κολύμπι. Να σημειωθεί ότι εξαιτίας αυτής της κατάστασης, ο Δήμος Πατρέων ζήτησε από τη διεύθυνση Υγιεινής της Περιφέρειας να προβεί άμεσα σε μετρήσεις στο θαλάσσιο χώρο.\nΕΤΙΚΕΤΕΣ: ΒΡΑΧΝΕΙΚΑ, ΘΑΛΑΣΣΑ, πουρί


Αλλαγή παράγοντα χρήστη Safari - Apple Toolbox\nΕάν είστε προγραμματιστής ιστού και θέλετε να ελέγξετε την απόδοση του ιστότοπού σας σε πολλά προγράμματα περιήγησης ιστού, αυτό το σεμινάριο είναι για εσάς! Η αλλαγή του πράκτορα χρήστη σας στο Safari θα εξομοιώσει ένα άλλο πρόγραμμα περιήγησης ιστού στο Safari. Αυτό θα σας εξοικονομήσει πολύ χρόνο και θα κάνει τις δοκιμές ιστοσελίδων ένα γρήγορο.\nΑλλαγή παράγοντα χρήστη Safari\nΓια να ξεκινήσετε, ξεκινήστε Σαφάρι. Μόλις ξεκινήσει εντελώς, κοιτάξτε προς το Γραμμή εργαλείων της Apple. Όταν το κάνετε αυτό, θα δείτε μια επιλογή με την ένδειξη Σαφάρι. Κάντε κλικ σε αυτήν την επιλογή και θα εμφανιστεί ένα αναπτυσσόμενο μενού. Από αυτό το μενού, κάντε κλικ στο Προτιμήσεις επιλογή. Θα εμφανιστεί ένα αναδυόμενο μενού.\nΚοιτάξτε προς την επάνω δεξιά γωνία του παραθύρου. Θα δείτε ένα κουμπί με την ένδειξη Προχωρημένος, κάντε κλικ σε αυτήν την επιλογή. Τώρα, κοιτάξτε προς το κάτω μέρος του παραθύρου. Θα δείτε μια επιλογή με την ένδειξη "Εμφάνιση μενού ανάπτυξης στη γραμμή μενού". Ενεργοποιήστε αυτήν την επιλογή κάνοντας κλικ στο πλαίσιο ελέγχου που βρίσκεται στα αριστερά της επιλογής. Τώρα μπορείτε να κλείσετε αυτό το παράθυρο.\nΠώς να προβάλετε κώδικα HTML στο πρόγραμμα περιήγησής σας στο Safari\nΠώς να χρησιμοποιήσετε το Web Inspector στο Safari στο iPad ή το iPhone σας\nΚοιτάξτε προς τη δεξιά πλευρά του Γραμμή εργαλείων της Apple. Θα δείτε μια επιλογή με την ένδειξη Αναπτύσσω. Κάντε κλικ σε αυτήν την επιλογή. Όταν το κάνετε αυτό, θα εμφανιστεί ένα αναπτυσσόμενο μενού. Από αυτό το αναπτυσσόμενο μενού, τοποθετήστε το δείκτη του ποντικιού πάνω από το Πράκτορας χρήστη επιλογή. Τώρα μπορείτε να επιλέξετε το πρόγραμμα περιήγησης που θέλετε να μιμηθείτε.\nΔιαβάστε τα πιο πρόσφατα άρθρα για το Safari\nΤο 2018/2019 σημειώθηκε αυξημένη ενσωμάτωση Safari και icloud keychain, η οποία επέτρεψε στους χρήστες να αποθηκεύσουν τους κωδικούς πρόσβασης και να αλλάξουν συμπεριφορά για αυτόματη συμπλήρωση με ισχυρούς κωδικούς πρόσβασης.\nΤο 2019, παρατηρήσαμε επίσης αύξηση των περιπτώσεων όπου οι χρήστες διαπίστωσαν ότι το Safari τους κατευθύνθηκε ξανά στο Bing λόγω κακόβουλης δραστηριότητας. Δείτε πώς μπορείτε να αντιμετωπίσετε αυτό το εκ νέου άμεσο ζήτημα.\nΠώς να επιδιορθώσετε το Safari Γίνεται ανακατεύθυνση σε πρόβλημα κακόβουλου λογισμικού Bing\nΕυχαριστούμε που διαλέξατε αυτό το σεμινάριο AppleToolbox. Ελέγξτε ξανά σύντομα για περισσότερο περιεχόμενο που σχετίζεται με την Apple.\nΠώς να κατεβάσετε Χάρτες και διαδρομές εκτός σύνδεσης στην εφαρμογή iPhone των Χαρτών Google\nΠώς να καθαρίσετε το ηχείο και το μικρόφωνο του iPhone σας\nΠώς να αξιοποιήσετε στο έπακρο το Amazon Echo Dot με το iPhone σας\nΟι 4 καλύτερες εφαρμογές Food Tracker για το 2019\nΔεν είναι δυνατό το άνοιγμα PDF στην εφαρμογή Βιβλία σε iPhone, iPad ή iPod touch\nΠαρακολουθήστε ζωντανά νέα στην Apple TV και μην χάσετε ποτέ ένα ρυθμό


"Ο ΜΥΛΟΣ ΤΩΝ ΞΩΤΙΚΩΝ" από giarmadao - elamazi.gr\n“Ο ΜΥΛΟΣ ΤΩΝ ΞΩΤΙΚΩΝ” από giarmadao\nαπό giorgos 23/12/2013, 11:19 πμ 1k Επισκέψεις 1 Comment\nΣτα Τρικαλα περιπου 3μιση ωρες απο Αθηνα εξελισσονται τα μαγικα χριστουγεννα. Μειναμε 1 ημερα στο χωριο στη Λειβαδεια (ετσι ωστε να μοιρασουμε τις ωρες)ξεκινησαμε 8μιση το πρωι ,11ωρα ειμασταν εκει ετοιμοπολεμοι. Δωρεαν εισοδο δωρεαν παρκινγκ,το μονο που πληρωνεις εφοσον επιθυμεισ ειναι τα διαφορα παιχνιδια (ροδα κλπ*υπαρχουν και βραχιολακια οπου συμφερουν)ή απο την παραμυθενια αγορα ενθυμια.\nΚατ’αρχας τα παιδια παραλαμβανουν τα διαβατηρια τους και με βαση αυτα καλουνται να περασουν διαφορεσ δοκιμασιες (καλυτερα απο διαφορα δρωμενα )μεχρι που τελικοσ στοχοσ ενα ονειρεμενο σπιτι του αιβασιλη οπου και στην εξωτερικη του αυλη υπαρχουν και τα ελαφακια του.Ενας χωροσ πλημμυρισμενος απο ξωτικα ,προχωραγαμε τσουπ και ενας μαγος ,τσουπ μια σταχτοπουτα. Σπιτακια παραμυθενια οπου συναντασ τον Σκρουτζ και την καλη νεραιδα και οχι μονο.\nΟι ηρωες δωριζουν στα παιδια διαφορα γλυκισματα,παρακατω βρισκουμαι το σπιτακια φταγμενο απο ψωμι (καρβελια)ζεστο φρεσκο ψωμακι μοραζεται στα παιδια . 2 παιδοτοποι της Playmobil και toys planet,οπου τουσ αφηνεισ σαν τελευταια επισκεψη για να προλαβεισ να απολαυσεισ τα υπολοιπα θεαματα και τελοσ εκει να ξεκουραστεισ και τα παιδια να εξαντλησουν την οποια δυναμη τους εχει απομεινει.\nΦυγαμε 17:30 ωρα με τις καλυτερες αναμνησεισ ,αν και δεν μπορεσαμε να σουμε την πολυ οπου λενε οτι ειναι πολυ ομορφη γιατι ειχαν κουραστει πολυ τα παιδια και κατευθειαν πισω στο χωριο.\nΜια ομορφη εκδρομουλα οπου τα μονα μας εξοδα εκτοσ της βενζινησ ηταν τα παιχνιδακια των παιδιων με βραχιολακι και αναμνηστικη φωτογραφια με αι βασιλη.\nΤηλ.επικοινωνιας 24310-38890 .συμβουλευτειτε και site με διαφορεσ προσφορεσ για διανυκτευρεση.ΚΑΛΕΣ ΓΙΟΡΤΕΣ ΣΕ ΟΛΟΥΣ.\n05/01/2014 at 11:24 μμ\nΕΠΕΙΔΗ ΤΥΧΑΙΝΕΙ ΝΑ ΕΙΝΑΙ Ο ΑΝΔΡΑΣ ΜΟΥ ΑΠΟ ΤΡΙΚΑΛΑ ΚΑΙ ΠΑΜΕ ΚΑΘΕ ΧΡΟΝΟ,ΝΟΜΙΖΩ ΟΤΙ Ο ΜΥΛΟΣ ΕΙΝΑΙ ΜΙΑ ΠΟΛΥ ΚΑΛΗ ΠΡΟΣΠΑΘΕΙΑ ΧΩΡΙΣ ΝΑ ΕΧΕΙ Η ΟΙΚΟΓΕΝΕΙΑ ΜΕΓΑΛΟ ΚΟΣΤΟΣ( ΔΩΡΕΑΝ ΕΙΣΟΔΟΣ ΚΑΙ ΔΡΑΣΕΙΣ ΚΑΙ 5 ΕΥΡΩ ΓΙΑ ΟΛΑ ΤΑ ΠΑΙΧΝΙΔΙΑ)ΚΑΙ ΤΟΝΩΤΙΚΗ ΕΝΕΣΗ ΓΙΑ ΤΗΝ ΠΟΛΗ.ΑΞΙΖΕΙ ΝΑ ΠΑΕΙ ΚΑΠΟΙΟΣ!!!


Η υποδοχή της Θαυματουργής Εικόνας της Παναγίας της Γοργοϋπηκόου (ΦΩΤΟ) - ΒΗΜΑ ΟΡΘΟΔΟΞΙΑΣ\nΗ υποδοχή της Θαυματουργής Εικόνας της Παναγίας της Γοργοϋπηκόου (ΦΩΤΟ)\n Τελευταία ενημέρωση: 07-09-2014 | 16:00:18 - Πρώτη δημοσίευση: 07-09-2014 | 16:00:18\nΜε θρησκευτική κατάνυξη και παρουσία πλήθους προσκυνητών από όλη την Ελλάδα, πραγματοποιήθηκε το απόγευμα του Σαββάτου, η υποδοχή της Θαυματουργής Εικόνας της Παναγίας της Γοργοϋπηκόου, στην πόλη του Σοχού.\n«Με βαθειά κατάνυξη, σεβασμό κι αγάπη, υποδεχόμαστε σήμερα τη Θαυματουργή Εικόνα της Παναγίας της Γοργοϋπηκόου, που φυλάσσεται στην κιβωτό της Ορθοδοξίας το Άγιο Όρος και ειδικότερα στη Μονή Δοχειαρίου.\nΗ πόλη του Σοχού για περισσότερα από δέκα χρόνια, έχει την ευλογία να υποδέχεται και να φιλοξενεί ένα από τα σπουδαιότερα κειμήλια του Αγίου Όρους. Το Αγιορείτικο Μετόχι της Ιεράς Μονής Θεοσκεπάστου, θα φυλάσσει και φέτος για μία εβδομάδα την θαυματουργή εικόνα της Παναγίας της Γοργοϋπηκόου.\nΜια κορυφαία στιγμή κατάνυξης για την πόλη του Σοχού αλλά και για ολόκληρο τον δήμο μας. Στεκόμαστε όλοι εδώ σήμερα με ευλάβεια να προσευχηθούμε και να ζητήσουμε την βοήθεια σου για τον τόπο μας και τις οικογένειες μας. Χαιρόμαστε γιατί μαζί με μας, δίνεται η ευκαιρία σε χιλιάδες προσκυνητές να εκφράσουν με κατάνυξη το θρησκευτικό τους συναίσθημα και παράλληλα να γνωρίσουν αυτόν τον τόσο όμορφο τόπο με τη λαογραφία και την ιστορία του που χάνεται στα βάθη των αιώνων.\nΗ έλευση του ιερού προσκυνήματος στον τόπο μας, ας ευλογήσει καθέναν από εμάς με σύνεση, αισιοδοξία και δύναμη», δήλωσε ο Δήμαρχος Λαγκαδά Γιάννης Καραγιάννης, χαιρετίζοντας στην κεντρική πλατεία του Σοχού, την ιερή παράδοση που διαρκεί περισσότερα από δέκα χρόνια.\nΑκολούθησε η πομπή της Ιερής Εικόνας μέχρι το Αγιορείτικο Μετόχι της Ι. Μ. «Παναγία Θεοσκέπαστος», όπου και θα παραμείνει για μια εβδομάδα.\nΗ πανήγυρης της Μονής\nΣτις 8 Σεπτεμβρίου πανηγυρίζει το μοναστήρι της Παναγίας Θεοσκεπάστου Σοχού, που είναι αφιερωμένο στη Γέννηση της Θεοτόκου. Την ίδια μέρα στις 7.00 το πρωί θα πραγματοποιηθεί η Πανηγυρική Αρχιερατική Θεία Λειτουργία. Μετά το πέρας της Θείας Λειτουργίας θα ακολουθήσει λιτάνευση της Θαυματουργής εικόνας στα πέριξ της Μονής.\nΗ Θαυματουργή εικόνα θα παραμείνει για προσκύνηση στο Μετόχι του Σοχού μέχρι και την εορτή της Υψώσεως του Τιμίου Σταυρού (14 Σεπτεμβρίου, και ώρα 2.00, το μεσημέρι). Κάθε μέρα, στις 7.00 το πρωί, θα τελείται η Θεία Λειτουργία, και στις 5.00 το απόγευμα ο Εσπερινός. Μετά τη Θεία Λειτουργία, το πρωί, και μετά τον Εσπερινό, το απόγευμα, θα ψάλλεται η Παράκληση της Θαυματουργής Εικόνας της Παναγίας της Γοργοϋπηκόου.


«Καμπανάκι» για κατολισθήσεις στο Ιόνιο – Είχαν ήδη προειδοποιήσει οι επιστήμονες\nΠΑΝΙΚΟΣ ΣΤΟ ΝΑΥΑΓΙΟ ΖΑΚΥΝΘΟΥ\n14/09/18 • 08:08 | UPD 14/09/18 • 08:08\nΤρόμο και πανικό προκάλεσε σε μια από τις ομορφότερες και πιο δημοφιλείς παραλίες της χώρας, το Ναυάγιο της Ζακύνθου, η ξαφνική κατολίσθηση βράχων που σημειώθηκε χθες.\nΗ φημισμένη παραλία εκείνη την ώρα φιλοξενούσε τουρίστες που είχαν μεταφερθεί εκεί από τρεις βάρκες, οι οποίοι έντρομοι παρακολουθούσαν το φαινόμενο, ενώ κάποιοι τράβηξαν και βίντεο από την πτώση βράχων. Κι όμως, για μια ακόμα φορά οι επιστήμονες είχαν προειδοποιήσει για τέτοιου είδους φαινόμενα σε νησιά των Ιονίων Νήσων, ενώ, σύμφωνα με έρευνα που αναδεικνύει ο «Ε.Τ.», η Λευκάδα στα Ιόνια και η Κόκκινη Παραλία στη Σαντορίνη έχουν κόκκινες ζώνες που κινδυνεύουν από κατολισθήσεις.\nΣύμφωνα με τις μαρτυρίες των ιδιοκτητών σκαφών που βρίσκονταν στην περιοχή εκείνη την ώρα, η κατολίσθηση έγινε σε τρία μέρη, με ένα μικρό κομμάτι βράχου να πέφτει, στη συνέχεια ένα δεύτερο και τέλος ένα μεγάλο κομμάτι, το οποίο μάλιστα δημιούργησε θαλάσσια δίνη που αναποδογύρισε τις βάρκες.\nΗ εικόνα του επιβλητικού Ναυαγίου έχει αλλάξει πλέον μετά την κατολίσθηση, με το φαινόμενο να προκαλεί εντύπωση, όχι όμως στους επιστήμονες, οι οποίοι κάνουν λόγο για κάτι αναμενόμενο, υπογραμμίζοντας ότι έχουν προειδοποιήσει.\nΟ επίκουρος καθηγητής τεχνικής Γεωλογίας του Δημοκρίτειου Πανεπιστημίου Θράκης κ. Γιώργος Παπαθανασίου εξηγεί στον «Ε.Τ.» σχετικά με το φαινόμενο: «Τα πετρώματα των νησιών του Ιονίου έχουν έντονη καταπόνηση από σεισμούς και βροχοπτώσεις. Γι’ αυτό το λόγο έχουν απομειωθεί με αποτέλεσμα κατά καιρούς να έχουμε τέτοιου είδους “αστοχίες”. Αλλωστε ας μην ξεχνάμε ότι αυτές οι παραλίες έχουν δημιουργηθεί λόγω αυτών των φαινομένων», εξηγεί και συνεχίζει: «Αυτό που μας ενδιαφέρει τώρα είναι να βρούμε τον μηχανισμό που πυροδότησε την κατολίσθηση καθώς ως γνωστόν σήμερα δεν έβρεχε στην περιοχή. Βέβαια, είναι σύνηθες μετά από σεισμική καταπόνηση και βροχοπτώσεις να περάσουν κάποιες μέρες ώστε να προκληθεί ένα τέτοιο φαινόμενο».\nΣτην ίδια εκτίμηση προχώρησε και ο κ. Λέκκας κάνοντας λόγο για ένα γεωδυναμικό φαινόμενο σε μια σεισμογενή περιοχή. Μάλιστα, προειδοποίησε ότι άλλες επτά παραλίες ενέχουν τον κίνδυνο κατολίσθησης. «Το Πόρτο Κατσίκι της Λευκάδας και ο Μύρτος της Κεφαλλονιάς είναι 2 από αυτές. Προτείναμε στην περιφέρεια ένα πρόγραμμα έρευνας που εντάχθηκε στο ΕΣΠΑ, για την αντιμετώπιση των κινδύνων. Η “ζωνοποίηση” των περιοχών και η χρήση προστατευτικών συρμάτων που θα απαγορεύουν στο κοινό να πλησιάζει τα επικίνδυνα σημεία είναι μία από τις λύσεις που προτείνονται», δήλωσε σε ραδιοφωνική του συνέντευξη (ΣΚΑΪ).\nΠρόγνωση καιρού: Μικρή άνοδος της θερμοκρασίας αλλά με βροχές σήμερα Παρασκευή\nΤελευταία η Ελλάδα στις δαπάνες για τους φοιτητές\nΣυνεχίζεται το παζάρι με την τρόικα και μετά το μνημόνιο\nΜοσκοβισί: Ανησυχία για μικρούς Μουσολίνι όπως ο Σαλβίνι


ygeiamou.gr team 17/11/2020 08:20:26\nΠώς επιδρά στην ψυχική υγεία και τις πιθανότητες εμφάνισης κατάθλιψης και διαταραχών άγχους η έκθεση σε ατμοσφαιρική ρύπανση σχετιζόμενη με την κίνηση των αυτοκινήτων; Ενημερωθείτε για τα ευρήματα νέας βρετανικής μελέτης\nΠιο ευάλωτοι στην εκδήλωση κατάθλιψης και διαταραχών άγχους είναι οι ενήλικες που εκτίθενται σε υψηλά επίπεδα σχετιζόμενης με την κυκλοφοριακή κίνηση ατμοσφαιρικής ρύπανσης, βάσει των ευρημάτων νέας μελέτης -η οποία και αποδεικνύει για πρώτη φορά σύνδεση μεταξύ ψυχικών διαταραχών και ατμοσφαιρικής ρύπανσης στο Ηνωμένο Βασίλειο.\nΗ σχετική μελέτη συνυπογράφεται από ερευνητές των King’s College και Imperial College του Λονδίνου, καθώς και του Πανεπιστημίου του Λέστερ, και δημοσιεύεται στο Social Psychiatry and Psychiatric Epidemiology.\nΗ περιβαλλοντική ατμοσφαιρική ρύπανση περιλαμβάνει αέρια όπως διοξείδιο του αζώτου, καθώς και αιωρούμενα σωματίδια, αποτελούμενα από μικροσκοπικά στερεά και υγρά σωματίδια. Οι πηγές μόλυνσης του αέρα είναι ποικίλες, όπως η βιομηχανία, οι φωτιές, οι οδικές μετακινήσεις, και, ιδίως στις πόλεις με κυκλοφοριακή συμφόρηση, η φθορά ελαστικών και φρένων και οι αναθυμιάσεις καυσίμου ντίζελ.\nΣτο πλαίσιο της συγκεκριμένης μελέτης, οι ερευνητές ανέλυσαν δεδομένα από περισσότερους από 1.600 κατοίκους των περιοχών Σάουθαρκ και Λάμπεθ στο νοτιοανατολικό Λονδίνο. Οι συμμετέχοντες αξιολογήθηκαν για συνήθεις ψυχικές διαταραχές, ψυχωσικά επεισόδια και σωματικά συμπτώματα ενδεικτικά ψυχικής δυσφορίας με βάση κλινικές συνεντεύξεις και επικυρωμένα ερωτηματολόγια για περίοδο πέντε ετών.\nΑκολούθως, τα δεδομένα ψυχικής και σωματικής υγείας από την έρευνα συνδέθηκαν με τις τριμηνιαίες μέσες συγκεντρώσεις ατμοσφαιρικής ρύπανσης (σημεία πλέγματος 20×20 μέτρων) στη διεύθυνση κατοικίας των συμμετεχόντων. Το Σάουθαρκ και το Λάμπεθ είναι περιοχές στο κέντρο του Λονδίνου με υψηλές κυκλοφοριακές ροές και υψηλές μέσες συγκεντρώσεις ατμοσφαιρικής ρύπανσης σε σύγκριση με άλλες αστικές περιοχές του Ηνωμένου Βασιλείου.\nΟι ερευνητές διαπίστωσαν ότι για κάθε 5 μικρογραμμάρια ανά κυβικό μέτρο αύξηση σε πολύ μικρά σωματίδια (διαμέτρου 2,5 μm) και 3 μικρογραμμάρια ανά κυβικό μέτρο αύξηση του διοξειδίου του αζώτου, οι πιθανότητες κοινών ψυχικών διαταραχών αυξάνονταν κατά 18% σε 39%.\nΕκτίμησαν, επίσης, μία διπλάσια αύξηση σε σχέση με περιπτώσεις κοινών ψυχικών διαταραχών που αποδίδονται άμεσα στην έκθεση σε αιωρούμενα σωματίδια διαμέτρου 2,5 μm πάνω από 15,5 μικρογραμμάρια ανά κυβικό μέτρο, η οποία είναι χαμηλότερη της τιμής-στόχου της ΕΕ για την ποιότητα του αέρα σε 25 μικρογραμμάρια ανά κυβικό μέτρο.


ΑΓΝΩΣΤΕΣ ΣΕΛΙΔΕΣ ΑΠΟ ΤΟΝ ΑΓΩΝΑ ΤΟΥ ΄21:Ο Καποδίστριας στην Ελλάδα ως Κυβερνήτης – Ιερός Ναός Αγίου Αχιλλίου\nΑΓΝΩΣΤΕΣ ΣΕΛΙΔΕΣ ΑΠΟ ΤΟΝ ΑΓΩΝΑ ΤΟΥ ΄21:Ο Καποδίστριας στην Ελλάδα ως Κυβερνήτης\nΓράφει ο Δρ Χαράλαμπος Β. Στεργιούλης.\nΣτις 2 Απριλίου 1827 η Γ΄ Εθνική Συνέλευση των Ελλήνων με το ψήφισμα υπ’ αριθμόν Στ΄, επικύρωνε επίσημα την εκλογή του Ιωάννη Καποδίστρια ως Κυβερνήτη της Ελλάδας: «Ο Κόμης Ιωάννης Καποδίστριας εκλέγεται παρά της συνελεύσεως ταύτης επ’ ονόματι του Ελληνικού Έθνους, Κυβερνήτης της Ελλάδος και εμπιστεύεται την νομοτελεστικήν αυτής εξουσίαν». Ο Καποδίστριας, ευρισκόμενος στο Βερολίνο, διάβασε σε κάποια εφημερίδα την είδηση της εκλογής του και ζήτησε από τον Eynard, τον Ελβετό τραπεζίτη φίλο του, να την επιβεβαιώσει ή να την διαψεύσει. Ταυτόχρονα ανεχώρησε για την Πετρούπολη.\nΣτην Πετρούπολη έπρεπε να λύσει το πρώτο μεγάλο πρόβλημα που ανέκυπτε με την εκλογή του, να πείσει, δηλαδή, τον τσάρο Νικόλαο να αποδεχθεί την παραίτησή του από το ρωσικό Υπουργείο των Εξωτερικών. Η αποδοχή της παραίτησής του από τον τσάρο ήταν απαραίτητη προϋπόθεση για να απαντήσει επίσημα στην προσωρινή ελληνική κυβέρνηση ότι δέχεται να αναλάβει το αξίωμα του Κυβερνήτη της Ελλάδας. Εκτός από τον Νικόλαο ο Καποδίστριας έπρεπε να ξεπεράσει και το εμπόδιο της αγγλικής κυβέρνησης. Οι άγγλοι διπλωμάτες επεδίωκαν με κάθε τρόπο ο Καποδίστριας να διατηρήσει τη θέση του και ως υπουργός εξωτερικών της Ρωσίας, για να είναι δεσμευμένος από τις δύο διαφορετικές θέσεις που θα υπηρετούσε. Έτσι ούτε τα συμφέροντα της Ρωσίας θα μπορούσε να εξυπηρετήσει ούτε να κυβερνήσει την Ελλάδα, όπως αυτός θα ήθελε. Γνώριζε καλά τις προθέσεις τους ο Καποδίστρίας κι αυτό θα προσπαθούσε να αποτρέψει κατά τη συνάντησή του με τον τσάρο Νικόλαο.\nΟ τσάρος Νικόλαος, όμως, αντί να εγκρίνει την παραίτησή του, του ζήτησε να αναλάβει εκ νέου τα καθήκοντά του στο Υπουργείο των Εξωτερικών. Μετήλθε μάλιστα κάθε μέσο προκειμένου να τον πείσει. Ακόμη και τη μητέρα του, την αυτοκράτειρα Μαρία Θεοδώρεβνα έβαλε για να πείσει τον Καποδίστρια, την οποία ο έλληνας πολιτικός εκτιμούσε πάρα πολύ. Ούτε όμως κι αυτή κατάφερε να τον πείσει. Όταν μάλιστα του είπε πως, αν αποδεχθεί την πρόταση των Ελλήνων και κατέβει στην Ελλάδα, ίσως κινδυνεύσει ακόμη και η ίδια του η ζωή, ο Καποδίστριας της απάντησε θαρραλέα: «Εάν δεν δεχθώ την εκλογή μου και η Ελλάς γονατίσει, τι θα πουν για μένα; Να ένας άνθρωπος, που θα μπορούσε να τη σώσει και προτίμησε μια λαμπρή θέση στη Ρωσία από τη σωτηρία της πατρίδας του και την άφησε να χαθεί.» Και στον ίδιο τον τσάρο θα απαντήσει σταθερά και αποφασιστικά: «Η απόφασις μου είναι οριστική και αμετάκλητη. Επάνω από όλες τις δελεαστικές προτάσεις και λαμπρές θέσεις, είμαι Έλληνας και ανήκω στην Πατρίδα μου». Μπροστά στην αποφασιστικότητα του υπουργού του ο τσάρος αναγκάστηκε να υποχωρήσει και υπέγραψε το πολυπόθητο κείμενο της παραίτησης την 1η Ιουλίου 1827, παραχωρώντας του μάλιστα μια ισόβια σύνταξη 60000 φράγκα σε ανταπόδοση των υπηρεσιών του προς την ρωσική αυτοκρατορία. Αλλά και αυτή την προσφορά του τσάρου αρνήθηκε ο Καποδίστριας. Γνώριζε καλά πως αν αποδεχόταν αυτήν την ευγενική προσφορά, οι Ευρωπαίοι δεν θα άφηναν ανεκμετάλλευτη την ευκαιρία να τον κατηγορήσουν για «ειδικές» σχέσεις με τη Ρωσία, γεγονός που θα τον εμπόδιζε στην άσκηση αδέσμευτης εξωτερικής πολιτικής ως κυβερνήτης της Ελλάδας. Αντ’ αυτού πρότεινε στον τσάρο να δίνει ισόβια αυτό το ποσό για την ανακούφιση των παιδιών που πέθαιναν καθημερινά στην Ελλάδα λόγω της άθλιας κατάστασης στην οποία είχαν περιέλθει οι επαναστατημένοι Έλληνες μετά από δέκα περίπου χρόνια σκληρού αγώνα.\nΜουσείο Καποδίστρια-Κέντρο Καποδιστριακών Μελετών\nΤο πρωινό της 16ης Ιουλίου ο Καποδιστριας αναχωρεί από την Πετρούπολη και ξεκινά το ταξίδι του προς το Λονδίνο και το Παρίσι. Κύριος σκοπός του ταξιδιού του να εξασφαλίσει την ηθική, αλλά και οικονομική στήριξη των δύο μεγάλων ευρωπαϊκών δυνάμεων, της Μεγάλης Βρετανίας και της Γαλλίας αντίστοιχα. Η υποδοχή στο Λονδίνο, όταν έφθασε στις 15 Αυγούστου, ήταν ψυχρή. Λίγες μέρες νωρίτερα ο άγγλος φιλέλληνας πρωθυπουργός George Canning είχε πεθάνει ξαφνικά. Νέος πρωθυπουργός είχε αναλάβει ο Fr. Robinson και υπουργός εξωτερικών ένας εντελώς ακατάλληλος για τη θέση αυτή διπλωμάτης, ο λόρδος Dudley. Έξι βδομάδες παρέμεινε στο Λονδίνο παλεύοντας για τα ελληνικά δίκαια. Οι Άγγλοι όμως ήταν αρκετά καχύποπτοι απέναντί του, γιατί τον θεωρούσαν όργανο της ρωσικής πολιτικής, και του αρνήθηκαν κάθε είδους βοήθεια-κυρίως οικονομική. Αρνούμενη την βοήθεια προς τον Καποδίστρια η αγγλική κυβέρνηση, ήταν βέβαιη ότι ο Καποδίστριας θα παραιτούταν από το αξίωμα του Κυβερνήτη, αφού θα ήταν εντελώς ανίσχυρος να οργανώσει ένα σύγχρονο κράτος με νόμους και πειθαρχία, στο οποίο θα επικρατούσε η ειρήνη και η εσωτερική ασφάλεια.\nΑπογοητευμένος ο Καποδίστριας έφυγε από το Λονδίνο για το Παρίσι. Στο Παρίσι έφθασε μέσα Σεπτεμβρίου και παρέμεινε έναν περίπου μήνα, αναπτύσσοντας μεγάλη διπλωματική δραστηριότητα. Η υποδοχή που του επεφύλαξαν οι Γάλλοι, ήταν γενικά πιο φιλική και αυθόρμητη. Στις συζητήσεις που είχε με τον γάλλο πρωθυπουργό Villèle και τον υπουργό εξωτερικών Damas, προσπάθησε να τους πείσει για την άμεση ανάγκη παροχής οικονομικής βοήθειας προς την Ελλάδα με σκοπό τη συγκρότηση ενός έννομου κράτους, αφού σε διαφορετική περίπτωση ήταν ορατός ο κίνδυνος να ξεσπάσουν ταραχές και να εκδηλωθεί ένας νέος εμφύλιος πόλεμος. Ο Damas όμως ευθυγραμμισμένος με τον άγγλο συνάδελφό του Dudley αρνήθηκε οποιαδήποτε βοήθεια, παρά την πιο ευνοϊκή στάση του γάλλου πρωθυπουργού.\nΕυρισκόμενος ακόμη στο Παρίσι πληροφορήθηκε από τον εκεί άγγλο πρεσβευτή την απόφαση της αγγλικής κυβέρνησης να του παραχωρήσει ένα πολεμικό πλοίο για να φθάσει με αυτό στην Ελλάδα. Με την απόφασή της αυτή η Αγγλία αναγνώριζε τον Καποδίστρια ως Κυβερνήτη της Ελλάδας και την Ελλάδα ως ανεξάρτητο κράτος, αλλά προσπαθούσε ταυτόχρονα να κερδίσει προβάδισμα επιρροής έναντι των άλλων δύο Δυνάμεων στο νεοσύστατο ελληνικό κράτος. Αν και ο Καποδίστριας επιθυμούσε να ταξιδέψει με ελληνικό πλοίο, η αγγλική κυβέρνηση δεν του έδωσε τη δυνατότητα επιλογής και του επέβαλλε τη μεταφορά με το δικό της πολεμικό.\nΣτις 10 Οκτωβρίου ο Καποδίστριας θα φύγει από το Παρίσι για τη Γενεύη και στη συνέχεια για το Τορίνο. Στο Τορίνο πληροφορήθηκε την επιτυχή έκβαση της ναυμαχίας του Ναβαρίνου, που έθετε πλέον τις βάσεις για την οριστική απελευθέρωση της Ελλάδας. Τελικά, στις 20 Νοεμβρίου θα φθάσει από το Τορίνο στο λιμάνι της Αγκώνα ελπίζοντας πως το αγγλικό πολεμικό πλοίο που θα τον μετέφερε στην Ελλάδα θα ήταν ήδη αγκυροβολημένο στο λιμάνι.\nΤο αγγλικό πολεμικό όμως δεν είχε ακόμη φθάσει. Οι Άγγλοι καθυστερούσαν αδικαιολόγητα την αποστολή του. Δέκα μέρες πριν τα Χριστούγεννα, η αγγλική κορβέτα «Wolf» αγκυροβόλησε τελικά στο λιμάνι του Αγκώνα. Στις 20 Δεκεμβρίου η κορβέτα απέπλευσε και τα ξημερώματα της 26ης Δεκεμβρίου συνάντησε κοντά στις αλβανικές ακτές το αγγλικό πολεμικό «Warspite». Εκεί έπρεπε να γίνει μετεπιβίβαση επιβατών και αποσκευών. Στον Καποδίστρια δεν άρεσε καθόλου η συγκεκριμένη ενέργεια των Άγγλων. Γράφει στον αδερφό του Βιάρο: «αχθεινόν ήτον το Αγκώνειον τεσσαρακονταήμερόν μου, και αλγεινή η ανάγκη καθ’ ην μετεπέρασα από εν πλοίον εις το άλλον, εν μέση θαλάσση και κατενώπιον της γενεθλίου μου γης». Οι Άγγλοι αποδεικνύονταν εξαιρετικά ανάλγητοι. Όχι μόνο αρνήθηκαν να τον μεταφέρουν για λίγο στην Κέρκυρα, για να προσκυνήσει στους τάφους των γονέων του, αλλά και τον υποχρέωσαν μεσοπέλαγα να αλλάξει πλοίο.\n(Εκ παραδρομής στα δύο προηγούμενα άρθρα γράφηκε στον τίτλο: Κωνσταντίνος Οικονόμου εξ Οικονόμου αντί το ορθό: Κωνσταντίνος Οικονόμος εξ Οικονόμων)\nΤο «Warspite» χωρίς να ενημερώσει τον Κυβερνήτη τον μετέφερε στην Μάλτα, με εντολή του ναυάρχου Edward Codrington, ο οποίος επιθυμούσε να τον συναντήσει από κοντά για να διαπιστώσει αν ο Καποδίστριας ήταν διατεθειμένος να εφαρμόσει τους όρους της Συνθήκης του Λονδίνου (6 Ιουλίου 1827).\nΟ άγγλος ναύαρχος διαπίστωσε από τις συναντήσεις του με τον Κυβερνήτη πως απεναντί του είχε έναν εξαιρετικό άνθρωπο, ο οποίος θα εφάρμοζε τους όρους της Συνθήκης. Στις συζητήσεις με τον Codrington ο Καποδίστριας απαίτησε, εφόσον ο άγγλος ναύαρχος του ζητούσε την εφαρμογή των όρων της Συνθήκης του Λονδίνου να φθάσει στην Ελλάδα όχι μόνο με το αγγλικό πλοίο, αλλά να συνοδεύεται και από ένα γαλλικό και ένα ρωσικό, αφού και οι άλλες δύο Δυνάμεις είχαν υπογράψει τη Συνθήκη. Ο Codrington συμφώνησε, αφού δεν μπορύσε να πράξει διαφορετικά.\nΣτη Μάλτα ο Καποδίστριας παρέμεινε μέχρι τις 2 Ιανουαρίου του 1828. Εκείνη την ημέρα το αγγλικό πολεμικό πλοίο «Warspite» ξεκίνησε για την Ελλάδα. Δεν ήταν όμως μόνο του. Το συνόδευαν ένα ρωσικό και ένα γαλλικό πολεμικό πλοίο, όπως είχε ζητήσει ο Κυβερνήτης. Στις 6 Ιανουαρίου το «Warspite» έμπαινε στο λιμάνι του Ναυπλίου κι όχι στην Αίγινα, έδρα της Προσωρινής Ελληνικής Κυβερνήσεως, λόγω θαλασσοταραχής. Ο λαός του Ναυπλίου τον υποδέχθηκε με πανηγυρισμούς βλέποντας στο πρόσωπό του τον σωτήρα από τα δεινά του. Την επόμενη μέρα οι αρχές του τόπου ανέβηκαν στο πλοίο, για να καλωσορίσουν τον Κυβερνήτη.\nΤην Κυριακή 8 Ιανουαρίου παρακολούθησε τη δοξολογία στο ναό του αγίου Γεωργίου και την επόμενη απέπλευσε για την Αίγινα, όπου τον ανέμεναν η αντικυβερνητική επιτροπή, η Βουλή και χιλιάδες λαού. Στις 11 Ιανουαρίου οι αρχές και ο λαός της Αίγινας υποδέχονταν επίσημα τον Κυβερνήτη, ο οποίος αποβιβάσθηκε στο νησί με ελληνική λέμβο. Τη στιγμή περιγράφει παραστατικά ο Κασομούλης: «Καταβάς να έμβη εις την λέμβον του περιστοιχισμένος από τους αξιωματικούς των Συμμάχων Δυνάμεων και Έλληνας, αι φωναί, το «ουρρά-ουρρά-ουρρά» και αι ζητωκραυγαί ενωμένα με την βροντήν των πυροβόλων, έκαμαν τον λαόν να ανατριχιάζη και σκιρτά από την χαράν του, ωθούμενοι ποιος από ποιον να έβγη εμπρός να τον ιδή πρωτύτερα. Μόλις επάτησεν το έδαφος, και όλων αι καρδίαι εσκίρτησαν πάλιν του λαού. Πολλούς είδα να κλαίγουν από την χαρά τους, ευχαριστούντες τον Θεόν διά τον Άνδρα τον οποίον μας εξαπέστειλε.»\nΗ υποδοχή όμως του Καποδίστρια είχε και έναν άλλο τόνο, έναν τόνο σπαρακτικό, σύμφωνα με τον Γεώργιο Τερτσέτη, όπως προκύπτει από την αφήγηση του ίδιου του Κυβερνήτη: «… είδα πολλά εις την ζωήν μου, αλλά σαν το θέαμα όταν έφθασα εδώ εις την Αίγιναν, δεν είδα τι παρόμοιο ποτέ, και άλλος να μην το ιδεί… ‘‘Ζήτω ο Κυβερνήτης, ο σωτήρας μας, ο ελευθερωτής μας’’, εφώναζαν γυναίκες αναμαλλιάρες, άνδρες με λαβωματιές πολέμου, ορφανά γδυτά κατεβασμένα από τες σπηλιές· δεν ήτο το συναπάντημα μου φωνή χαράς, αλλά θρήνος· η γη εβρέχετο από δάκρυα· εβρέχετο η μερτιά και η δάφνη του στολισμένου δρόμου από το γιαλό εις την Εκκλησίαν· ανατρίχιαζα, μου έτρεμαν τα γόνατα, η φωνή του λαού έσχιζε την καρδιά μου.»\nΠαρόντα ήταν και τα πλοία των τριών Μεγάλων Δυνάμεων. Στην προκυμαία της Αίγινας πραγματοποιήθηκε η έπαρση της ελληνικής σημαίας. Στη συνέχεια ο Καποδίστριας με «χαρίεν αλλά σοβαρόν ύφος και βάδισμα», γράφει ο Κασομούλης, κατευθύνθηκε στο μητροπολιτικό ναό της Αίγινας για την επίσημη δοξολογία. Κατά τη διάρκεια της δοξολογίας αρνήθηκε να ανέβει στον υπερυψωμένο θρόνο που είχαν ετοιμάσει για το πρόσωπό του, και στάθηκε όρθιος ανάμεσα στον κόσμο. Συνεχίζει ο Κασομούλης: «… ωδήγησαν τα Μέλη της Αντικυβερνητικής αυτόν να αναβή εις ένα θρονίσκον, τον οποίον είχον στολισμένον <επί τούτω>· όστις αποποιηθείς να αναβή, έμεινεν εις το έδαφος, όρθιος και ασκεπής».\nΌρθιος άκουσε και τον πανηγυρικό της ημέρας που εκφώνησε ο λόγιος Θεόφιλος Καΐρης. Ο Θεόφιλος Καΐρης στον πανηγυρικό του ζήτησε αφενός από τους Έλληνες να χαρούν, γιατί η ημέρα της υποδοχής του Καποδίστρια είναι μία ξεχωριστή, για το Έθνος, ημέρα. Είναι ξεχωριστή «διότι παύουσιν εις το εξής τα δεινά μας διότι θέλομεν ιδεί την δικαιοσύνην ισχύουσαν, τους νόμους ενεργουμένους, την κακίαν τιμωρουμένην, την αρετήν βραβευομένην, και εν γένει την πατρίδα ευνομουμένην και ευδαιμονούσαν εις τα έσω, τροπαιούχον και θριαμβεύουσαν εις τα έξω, την πίστιν όχι πενθούσαν, αλλά λαμπροφορούσαν και χαίρουσαν». Ζήτησε δε αφετέρου από τον Κυβερνήτη να πολιτευθεί κατά τέτοιον τρόπο «ώστε να παύσωσιν αι διχόνοιαι, να διαλυθώσιν αι φατρίαι, να ενεργώνται, και να ισχύωσιν οι νόμοι, να ασφαλισθή εκάστου η ζωή, η τιμή, η ιδιοκτησία». Και συνεχίζει ο Καΐρης: «εάν εμπνεύσης την ομόνοιαν, την συμφωνίαν, και την προς την Πατρίδα αγάπην· εάν οδηγήσης τους πολιτικούς της εις τα αληθινά αυτής συμφέροντα, και τους πολεμικούς της εις την αληθινήν αυτής δόξαν· εάν κάμης, ώστε να ευδαιμονή εσωτερικώς ευνομουμένη, και να θριαμβεύωσι τα όπλα της κατά του ασπόνδου εχθρού της, να μένη ασάλευτος και ακλόνητος η ανεξαρτησία της, άθικτος η αυτονομία της,» τότε είναι σίγουρο πως το όνομά σου θα χαραχθεί με χρυσά γράμματα στο βιβλίο της Ιστορίας. Έναν τέτοιο ηγέτη περίμεναν οι Έλληνες πως θα τους κυβερνούσε μετά τον αγώνα της Ανεξαρτησίας, έναν τέτοιο ηγέτη σκιαγραφούσε και ο Θεόφιλος Καΐρης.\nΜετά το πέρας της δοξολογίας όλοι έφυγαν «με πλήρην πεποίθησην πλέον», γράφει πάλι ο Κασομούλης, «ότι τα βάσανά μας ετελείωσαν, άλλο δεν άκουγες παρά κρίσεις προγνωστικάς επί των χαρακτηριστικών του· άλλος εκθείαζεν το βάδισμα το μεγαλοπρεπές και σοβαρόν, άλλος το ευπροσήγορον και γλυκύ του χαρακτήρος του, άλλος την ευλάβειαν του εις τα θεία, άλλος το υπομονητικόν-διότι υπέφερεν τον λόγον (του Καΐρη) τόσην ώραν χωρίς την παραμικράν κίνησην-και άλλος άλλα, (ευνόητα) κατά την συνήθειαν των ανθρώπων-και μάλιστα των Ελλήνων, οίτινες είναι περισσότερον υπερβολικοί εις τας αρχάς κάθε πράγματος.»\nΤο ίδιο απόγευμα διάφοροι οπλαρχηγοί και πολιτικοί, ανάμεσά τους ο Ανδρέας Ζαΐμης, ο Π. Μαυρομιχάλης-ξεκίνησαν για την οικία του Κυβερνήτη και ζήτησαν να τους δεχθεί για να υποβάλουν, κατά το έθιμο, τα σέβη τους στον νέο άρχοντα του τόπου. Προς απογοήτευσή τους ο Καποδίστριας αρνήθηκε να τους δεχθεί «παρακαλών αυτούς να παρουσιασθούν ανά ένας-ένας, ή το πολύ έως τρεις μόνον» την επόμενη μέρα. Το γεγονός μαθεύτηκε και γρήγορα άρχισαν να περιγελούν αυτούς που έφυγαν άπραγοι από την οικία του Κυβερνήτη. Κατά τον Κασομούλη όμως: «… ο Κυβερνήτης έπρεπε να προλάβη… και να τους δεχθή με ένα τρόπον, ώστε να μην προσβληθή η φιλοτιμία των εις τα όμματα του λαού. Αλλά (το απρόοπτον) έγινεν ως είπαμεν, και ως εκ τούτου δυσαρεστηθέντες οι περισσότεροι, αμέσως άρχισαν να ψιθυρίζουν και να εξηγούνται με τους οικείους των, λέγοντες· ότι ‘‘ο Κυβερνήτης δεν τοιούτος καθώς ο λαός της Ελλάδος τον ήλπιζεν’’». Η πρώτη μέρα του Καποδίστρια στην Ελλάδα είχε περάσει, κι όπως πάλι γράφει ο Κασομούλης: «Ενύκτωσεν, και η νυξ της 11 Ιανουαρ. απέρασεν με ευφροσύνην όλου του λαού και μελαγχολίαν μόνον μερικών προκρίτων Αριστοκρατών.»\nΟ Γολγοθάς του Καποδίστρια είχε ήδη ξεκινήσει. Ήξερε πως το έργο που αναλάμβανε, ήταν δύσκολο. Δεν λύγισε όμως ούτε μία στιγμή. Σήκωσε το Σταυρό του μέχρι το τέλος, χωρίς να προλάβει να ολοκληρώσει το ιερό έργο της ανόρθωσης της Ελλάδας.\nΝικόλαος Κασομούλης, Ενθυμήματα στρατιωτικά της Επαναστάσεως των Ελλήνων 1821-1833, [Αρχεία της Νεωτέρας Ελληνικής Ιστορίας], τόμος Δ΄, Αθήναι 1942.\nΑλέξανδρος Δεσποτόπουλος, Νέα Ισχυροποίηση της Επαναστάσεως και Αίσια Έκβαση της 1828-1830, στο: Ιστορία του Ελληνικού Έθνους, τόμ. 12ος, σσ. 480-482.\nΕλένη Κούκου, Ιωάννης Καποδίστριας-Ρωξάνδρα Στούρτζα. Μια ανεκπλήρωτη αγάπη. Ιστορική Βιογραφία, Βιβλιοπωλείον της Εστίας, Αθήνα 19973.\nΕλένη Κούκου, Ιωάννης Καποδίστριας, ο άνθρωπος-ο Ευρωπαίος διπλωμάτης 1800-1828, εκδ. Πατάκη, Αθήνα 200515.\nΠαναγιώτης Πασπαλιάρης, Ο Ιωάννης πίσω από τον Καποδίστρια, [σειρά: Ηγέτες], εκδ. Η Καθημερινή, Αθήνα 2014.


Ανάπτυξη και καινοτομία (Ελεύθερος Τύπος 20.03.2014) – Δημοσθένης Δαββέτας\nΑνάπτυξη και καινοτομία (Ελεύθερος Τύπος 20.03.2014)\nMarch 24, 2014 Αρθρογραφια\nΗ σημερινή κρίση, ελληνική και ευρωπαϊκή ταυτόχρονα, στη σκληρή διάρκεια της, μας φέρνει αντιμέτωπους με ένα βασικό ερώτημα: μπορούμε να ζητάμε χρήματα για κατανάλωση, δίχως να έχουμε ήδη προτείνει στην αγορά προϊόντα ελκυστικά και ανταγωνιστικά; Όσοι λένε ναι το κάνουν γιατί θεωρούν ότι είναι «εξ ορισμού» υποχρέωση του κράτους και του Δημοσίου να στηρίζει την Ανάπτυξη ρίχνοντας στην αγορά χρήματα. Η παγκόσμια όμως κατάσταση δεν το επιτρέπει πια γιατί στο παγκοσμιοποιημένο οικονομικό παιχνίδι μπήκαν νέοι ισχυροί ανταγωνιστές: οι αναπτυσσόμενες χώρες όπως Κίνα, Ινδία, Βραζιλία, που παίρνουν όλο και μεγαλύτερο από ό,τι στο παρελθόν, μερίδιο από την διεθνή οικονομία. Η Ευρώπη βρίσκεται στην καρδιά αυτού του παιχνιδιού: διότι έχει παράδοση μεν δημόσιου «προστατευτισμού», όμως δεν μπορεί να συνεχίσει έτσι, γιατί, θα μείνει στο περιθώριο δίχως να προτείνει νέα, ελκυστικά προϊόντα.\nΣυνεπώς γίνεται λόγος για καινοτομία. Δεν θα υπάρχει με απλά λόγια στο εξής Ανάπτυξη δίχως καινοτομία. Πρόκειται για ένα ζήτημα που αγγίζει την ίδια την υπαρξιακή ταυτότητα της Ευρώπης. Ποια είναι όμως τα βασικά χαρακτηριστικά αυτού που εδώ ονομάζουμε Καινοτομία; Κατ’ αρχήν, πρόκειται για μία σφαιρική στάση ζωής που στηρίζεται αποκλειστικά στην αναζήτηση του καινούργιου, ως ζωτικό στοιχείο προόδου και εξέλιξης. Ο Καινοτόμος ξεκινά συνεπώς από το εξής σημείο: πρέπει να αποστασιωποιηθεί από παραδοσιακούς δογματισμούς. Δεν σημαίνει αυτό ρήξη με το παρελθόν. Μπορεί να είναι και εκσυγχρονισμός του. Αλλά αν χρειαστεί όλα παίζονται. Στόχος είναι η γόνιμη μετάβαση από το παραδοσιακό στο νέο. Κι ακόμη: αυτή η αλλαγή δεν πρέπει να είναι μόνο τεχνική και μορφολογική. Πρέπει να είναι ουσιαστική. Μιλάμε δηλαδή για σταθερό μετασχηματισμό. Οικονομικά πάει να πει: μετασχηματισμός του κόσμου της διανόησης σε πολεμική αντικαπιταλιστική μηχανή. Διότι η φιλελεύθερη οικονομία όπως την είχε καταλάβει ο Max Weber, χαρακτηρίζεται πάνω από όλα, όχι από την επιθυμία της με κάθε μέσο ωφέλειας(π.χ. κλοπή, αισχροκέρδεια, πορνεία, κτλ.) αλλά από την ορθολογική συνείδηση του οφέλους.\nΣε αντίθεση με την λαϊκίστικη και μικροπολιτική εξήγηση των μαρξιστών, η φιλελεύθερη οικονομία, θέλει να εξορθολογήσει ασταμάτητα την παραγωγή, να την οργανώσει καλύτερα, να την κάνει πιο αποδοτική, πιο οικονομική. Κι αυτός είναι ο λόγος που για να γίνει αυτό δυνατό χρειάζεται διαρκής έρευνα στις ωφέλιμες καινοτομίες. Αυτή η αντίληψη γεννά μία διανόηση με κριτική δύναμη, που μέσα από την διαρκή της γόνιμη άρνηση είναι ωφέλιμη και δημιουργική. Η Καινοτομία γκρεμίζει συνεχώς τα καπιταλιστικά δόγματα στην υπηρεσία της προόδου. Στόχος της είναι η ανάπτυξη. Καινοτομώντας οδηγούμαστε σε νέα ανταγωνιστικά προϊόντα που θα προκαλέσουν ζήτηση στην αγορά, νέα επαγγέλματα και θέσεις εργασίας. Πρέπει γρήγορα να γίνει κατανοητό ότι σήμερα για Ευρώπη και Ελλάδα η Ανάπτυξη περνά μέσα από την Καινοτομία. Μόνο έτσι θα μπορέσουμε να μετατρέψουμε την κρίση σε γόνιμο όπλο, σε δημιουργική θεραπεία για μας τους Ίδιους και για την χώρα μας.


ΑΠΟΦΡΑΞΗ ΜΠΑΝΙΕΡΑΣ ΑΝΑΒΥΣΣΟΣ, ΞΕΒΟΥΛΩΜΑ ΜΠΑΝΙΕΡΑΣ, ✅24h\nΑπόφραξη μπανιέρας Ανάβυσσος: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη μπανιέρας ή ξεβούλωμα στην Ανάβυσσο.\nΑπόφραξη Μπανιέρας στην Ανάβυσσο με ταχύτητα και αποτελεσματικότητα\nΌταν χρειαστείτε Απόφραξη Μπανιέρας στην Ανάβυσσο συνήθως είστε σε απόγνωση. Τότε όμως χρειάζεται ψυχραιμία, διότι ο κίνδυνος δεν είναι το κόστος με το οποίο θα σας επιβαρύνει μία αποφρακτική εταιρεία. Κυρίως πρόκειται για την επιβάρυνση του δικτύου απορροής από τη μπανιέρα έως το σιφώνι. Αυτό μπορεί να υποστεί σοβαρότατη ζημιά, ειδικά αν ο τεχνικός είναι ατζαμής. Επειδή κάποιος αγόρασε μία ατσαλίνα δεν τον καθιστά αυτόματα και καλό στις αποφράξεις.\nΘέλω Τιμοκατάλογο για απόφραξη μπανιέρας Ανάβυσσος της αποφρακτικής εταιρείας σας\nΠΡΟΣΦΟΡΕΣ: Απόφραξη μπανιέρας Ανάβυσσος, ΝΗΡΕΑΣ\nΠού υπερέχουμε στις αποφράξεις μπανιέρας στην Ανάβυσσο;\nΌπως και σε κάθε υπηρεσία, έτσι και στις αποφράξεις μπανιέρας στην Ανάβυσσο υπερέχουμε για μία σειρά λόγους:\nΓια μία απόφραξη μπανιέρας στην Ανάβυσσο οι τιμές πού κυμαίνονται;\nΟι τιμές για μία απόφραξη στην Ανάβυσσο είναι ιδιαίτερα ελκυστικές. Αυτές έχουν δακύμανση ανάλογα με τη σχέση του πελάτη με τον όμιλο αποφρακτικών εταιρειών μας. Μαζί θα βρούμε τον ιδανικότερο τρόπο επίλυσης κάθε προβλήματος στην καλύτερη ποιότητα και τιμή για υπηρεσίες αποφράξεων στην Ανάβυσσο αλλά και όλη την Αττική.\nΧρειάζομαι απόφραξη μπανιέρας σε περιοχή της Ανάβυσσο και δεν μπορώ να αποφασίσω\nΣε πολυκατοικία στην Ανάβυσσο χρειάστηκαν απόφραξη μπανιέρας και όχι μόνο ανταποκριθήκαμε σε ελάχιστο χρόνο, αλλά ολοκληρώσαμε και την εργασία μας σύντομα. Οι εντυπώσεις του κ. Παναγιωτίδη ήταν μεταξύ άλλων:


Αρχική σελίδαCOVID-19Καθηγητής Luc Montagnier : «Ο εμβολιασμός προκαλεί τις παραλλαγές του ιού»! (vid)\nΟ Καθηγητής Luc Montagnier Βραβείο Νόμπελ Ιατρικής 2008: «Ο εμβολιασμός προκαλεί τις παραλλαγές του ιού! Ο μαζικός εμβολιασμός είναι τεράστιο ανεξήγητο επιστημονικό λάθος. Ευνόησε τη μόλυνση. Το πιστοποιητικό εμβολιασμού είναι όνειδος, σκανδαλώδες! Aρνούμαι να εμβολιαστώ. H συνείδησή μου, μου λέει να μην εμβολιαστώ…!!»\nΟ Καθηγητής Ioλόγος Luc Montagnier (*) Βραβείο Νόμπελ Ιατρικής 2008 που ανακάλυψε τον ιό του AIDS επανέρχεται στον μαζικό « εμβολιασμό» Covid-19 στο μικρόφωνο του Pierre Barnérias (Hold-Up Media) 13.5.21. Δηλώνει μ΄έμφαση : “αυτό είναι πολύ απλό οι παραλλαγές προέρχονται ήδη από τους εμβολιασμούς..ο ιός έχει τη δυνατότητα ν΄αλλάζει πολύ ισχυρά ..οι νέες παραλλαγές δημιουργήθηκαν από την επιλογή των αντισωμάτων που παρήχθησαν από τον εμβολιασμό.” Για το μαζικό εμβολιασμό είπε: Αυτό είναι ένα τεράστιο λάθος, ένα ανεξήγητο λάθος επιστημονικό,απαράδεκτο, η ιστορία μια μέρα θα κάνει τον απολογισμό σε όλα αυτά γιατί στην πραγματικότητα είναι ο εμβολιασμός που δημιούργησε την παραλλαγή.\nΚαταγγέλει το πιστοποιητικό-διαβατήριο εμβολιασμού\n«Το πιστοποιητικό εμβολιασμού είναι όνειδος και σκανδ.αλώδες θα έχουμε ολοένα και περισσότερα ατυχήματα (παρενέργειες) δεν είμαστε παρά μόνο στην αρχή” τονίζει. ”Πολλοί το γνωρίζουν, οι επιδημιολόγοι επίσης είναι αδιανόητο να εμβολιάζεις κατά την περίοδο μιας πανδημίας’‘ δηλώνει. Το εμβόλιο παράγει την πρωτείνη spike στην επιφάνεια του ιού έτσι είχαμε μεγάλη ποσότητα αντισωμάτων που είναι πολύ πιο επικίνδυνα και ευνόησαν την μόλυνση κι έτσι είχαμε περισσότερα άτομα να μολυνθούν μετά τον εμβολιασμό ”.(σσ. Δηλ. ο εμβολιασμός ευνοεί τη μόλυνση).\nΕρώτηση: Αν κάποιος σας υποχρεώσει αύριο να εμβολιασθείτε;\n* Ο Luc Montagnier διετέλεσε Καθηγητής στο Ινστιτούτο Παστέρ και Διευθυντής της Μονάδας Ιογενούς Ογκολογίας από 1972 -2000 και Μοριακής και Κυτταρικής Βιολογίας στο Queens College, City University of New York και Διευθυντής στο Ινστιτούτο Έρευνας στο Πανεπιστήμιο Σαγκάης. Επίτιμος Διδάκτορας Πανεπιστημίων Βουκουρεστίου Λιέγης Μόντρεαλ Μπολόνια Βηρυτού Αθηνών – Καποδιστριακού, ΑΠΘ Αριστοτελείου Θεσσαλονίκης κλπ


•ΦΟΙΝΙΚΙΆ ΜΝΉΜΕΣ - ΕΛΛΗΝΙΚΆ•\n•ΦΟΙΝΙΚΙΆ ΜΝΉΜΕΣ – ΕΛΛΗΝΙΚΆ•\n3 αστέρων Φοινικιά Memories προσφέρει καταλύματα σε απόσταση 9 χλμ από το λιμάνι. Ανακαινισμένο το 2012, το ξενοδοχείο αποτελεί ιδανικό συνδυασμό του εσωτερικού στο ελληνικό στυλ και τις σύγχρονες ανέσεις.\nΦοινικιά Μνήμες και σε απόσταση 30 λεπτών με τα πόδια από το ακρωτήριο Κολούμπος. Αυτό το παραδοσιακό ξενοδοχείο βρίσκεται στην καρδιά της Οίας.\nΣε κοντινή απόσταση, οι επισκέπτες θα βρουν τόσο αποβάθρα βάρκα, και το κάστρο και το μουσείο.\nΤο ξενοδοχείο αποτελείται από 24 δωμάτια, τα οποία είναι εξοπλισμένα με ασύρματη σύνδεση στο Internet, μια μικρή κουζίνα και ένα DVD player. Τα περισσότερα δωμάτια προσφέρουν εκπληκτική θέα στο Αιγαίο Πέλαγος. Το εσωτερικό διαθέτει όμορφα χρώματα, τους αριθμούς λευκά έπιπλα και περιλαμβάνει μια ηλεκτρική καφετιέρα και ψυγείο.\nΣε ένα καλό εστιατόριο «» Φοινικιά «» στο το ξενοδοχείο σερβίρει νόστιμα πιάτα. Το μπαρ στη βεράντα μπορείτε να απολαύσετε ένα δροσιστικό ποτό. Σε Κρινάκι και Σαντορίνη Mou για δείπνο, περνώντας 200 μέτρα από το ξενοδοχείο.\nΤο ξενοδοχείο βρίσκεται 495 χιλιόμετρα από το αεροδρόμιο «Aktion».\nΔιαθέτει ανέσεις, όπως χώρο φύλαξης αποσκευών, σαλόνι ομορφιάς και κομμωτήριο, καθώς και ηλεκτρονικούς υπολογιστές, εκτυπωτές και φωτοτυπικά μηχανήματα.\nΗλιόλουστη βεράντα, μια εξωτερική πισίνα και προσφέρει βιβλιοθήκη του ξενοδοχείου. Ευκαιρίες για υπαίθριες δραστηριότητες περιλαμβάνουν ορεινή ποδηλασία, κολύμβηση με αναπνευστήρα και βόλεϊ.\nΝαυτικό Ναυτικό Μουσείο (1.7 km)\nΣαντορίνη Premium Spa (850 m)\nΗλιοβασίλεμα στην Οία (1.9 km)\nMnemossyne Πινακοθήκη (1.9 km)\nAquamarine Κοσμήματα (1,5 km)\nKissingfish (1.4 km)\nΜασάζ Καλντέρα Studio & Spa (2.0 km)\nΠαραλία Κέιπ Κολούμπο (2.7 km)\nΝαυτικό Μουσείο της Οίας (2,1 km)\nΆκτιο (490,8 χιλιόμετρα)\nσκούτερ παγωμένο νερό\nΑριθμός άδειας ΜΗΤΕ1167Κ013Α1288900\nMish Mash Nowogrodzka - Hostel - English\nMonart City Hotel - Türk


Στο Ευρωπαϊκό Κοινοβούλιο μεταβαίνει ο Δήμαρχος Κηρέως. | Eviaportal.gr - Μαντούδι\nΣτο Ευρωπαϊκό Κοινοβούλιο μεταβαίνει ο Δήμαρχος Κηρέως.\n28/11/2008 - Τελευταία ενημέρωση στις 1/12/2008 9:17:54 πμ\nΟ Δήμαρχος Κηρέως κ. Πρόδρομος Ενωτιάδης ανταποκρινόμενος στην πρόσκληση της Ελληνίδας Ευρωβουλευτού κ.Άννυς Ποδηματά, μεταβαίνει στις Βρυξέλες, στο Ευρωπαϊκό Κοινοβούλιο το διάστημα 30 Νοεμβρίου μέχρι 2 Δεκεμβρίου 2008.\nΟ Δήμαρχος Κηρέως κ. Ενωτιάδης.\nΤαυτόχρονα ο κ. Ενωτιάδης θα μεταφέρει σε όλα τα κλιμάκια της Ευρωπαϊκής Ένωσης την ριζική αντίθεση του Δήμου Κηρέως στην εγκατάσταση λιθανθρακικής μονάδας στο Μαντούδι και θα προωθήσει την προσφυγή κατά της μονάδας στην Επιτροπή Αναφορών της Ε.Ε. Παράλληλα θα θέσει το θέμα και στον Επίτροπο για θέματα Περιβάλλοντος κ. Σταύρο Δήμα με τον οποίο θα υπάρξει συνάντηση.\n• Συνάντηση με τον αρμόδιο για το Περιβάλλον Επίτροπο κ. Σταύρο Δήμα (και τους συνεργάτες του κ.κ. Α. Παπακωνσταντίνου και Δ. Γιωτάκο) και ενημέρωση για τις πολιτικές της ΕΕ στον τομέα της προστασίας του περιβάλλοντος και της αντιμετώπισης της κλιματικής αλλαγής.\n• Γενική ενημέρωση από τον Υπεύθυνο της αρμόδιας υπηρεσίας του ΕΚ, κ. Αντώνη Καϊλή σχετικά με το ρόλο και την λειτουργία του Ευρωπαϊκού Κοινοβουλίου και των υπολοίπων θεσμικών οργάνων της ΕΕ.\n• Ενημέρωση από την κα. ΄Αννυ Ποδηματά, Μέλος της Επιτροπής Ενέργειας, Βιομηχανίας και Έρευνας του ΕΚ γύρω από τις εν εξελίξει διαπραγματεύσεις του λεγόμενου ενεργειακού-κλιματικού πακέτου, που πρόκειται να ψηφιστεί από την Ολομέλεια τον Δεκέμβριο. Θα ακολουθήσει σύντομη ενημέρωση για θέματα περιφερειακής ανάπτυξης από τον αρμόδιο ευρωβουλευτή του ΠΑΣΟΚ κ. Σταύρο Αρναουτάκη.\n• Ενημέρωση από τον κ. Ιωάννη Γαλάνη, Αναπληρωτής Επικεφαλής της Μονάδας Άνθρακα και Πετρελαίου της Διεύθυνσης Μεταφορών και Ενέργειας της Ευρωπαϊκής Επιτροπής.\n• Ενημέρωση από τον Γενικό Γραμματέα του Ευρωπαϊκού Φόρουμ για τις Ανανεώσιμες Πηγές Ενέργειας (EUFORES) κ. Jan Geiss και την Γενική Γραμματέα του Ευρωπαϊκού Συμβουλίου για τις Ανανεώσιμες Πηγές Ενέργειας (EREC) κα Christine Lins, σχετικά με την ευρωπαϊκή πολιτική για τις ΑΠΕ και τις προοπτικές που υπάρχουν σε τοπικό επίπεδο. Θα ακολουθήσει ξενάγηση στο κτίριο που στεγάζει τους δύο ευρωπαϊκούς φορείς, το οποίο ονομάζεται "Το σπίτι των ΑΠΕ", καθώς στηρίζεται στην αξιοποίηση ανανεώσιμων πηγών για τις ενεργειακές του ανάγκες.